Φθινοπωρινό Henkel Bazaar Φροντίδας και Ομορφιάς! Καλλυντικά με έκπτωση 70%! - Tlife.gr\n10.10.2016 | 16:51\nΦθινοπωρινό Henkel Bazaar Φροντίδας και Ομορφιάς! Καλλυντικά με έκπτωση 70%!\nΚάθε νέα εποχή υπάρχει αυτή η έντονη ανάγκη για ανανέωση. Και αν αυτή η ανάγκη σετάρεται και με smart budget ακόμη καλύτερα! Το νέο, λοιπόν, που συνδυάζει δύο στα δύο είναι ότι η Henkel ετοιμάζει για μια ακόμη φορά το καθιερωμένο της bazaar με προϊόντα φροντίδας και ομορφιάς. Με άλλα λόγια: τα αγαπημένα σου Syoss, Fa, Schwarzkopf γίνονται δικά σου με έκπτωση 70%!\nΣυγκεντρωμένα τα info παρακάτω πιο αναλυτικά για το beauty bazaar που πρέπει να βάλεις στα to do της εβδομάδας σου!\nΗ Henkel Hellas μας προσκαλεί όλους να πραγματοποιήσουμε τα ψώνια μας, από τις 13 έως τις 16 Οκτωβρίου, στο καθιερωμένο Φθινοπωρινό Bazaar Φροντίδας και Ομορφιάς με εκπτώσεις που φτάνουν έως και το 70%. Το Bazaar θα διεξαχθεί στον εξωτερικό χώρο των εγκαταστάσεων της Henkel στο Μοσχάτο στην οδό Κύπρου 23, την Πέμπτη 13/10 από τις 13:00 έως τις 19:00, την Παρασκευή 14/10 και το Σάββατο 15/10 από τις 10:00 έως τις 19:00 και την Κυριακή 16/10 από τις 10:00 έως τις 17:00.\nΣτο Φθινοπωρινό Henkel Bazaar Φροντίδας και Ομορφιάς έουμε την ευκαιρία να επιλέξουμε το αγαπημένο μας brand με την υπογραφή της Henkel μέσα από μια ευρεία γκάμα προϊόντων προσωπικής περιποίησης και υγιεινής (καλλυντικά προϊόντα ευρείας, επαγγελματικά προϊόντα κομμωτηρίου), καθώς και προϊόντα για τη φροντίδα του νοικοκυριού (απορρυπαντικά, καθαριστικά) και προϊόντα συγκόλλησης, διόρθωσης ή απορρόφησης υγρασίας σε τιμές που…θα σας εκπλήξουν!


ΑΡΘΡΟΣΥΛΛΕΚΤΗΣ by Dyosmaraki (3): Μπορεί να μας "σώσει" η Τέχνη;\n«Το Βήμα» στο αφιέρωμα που ακολουθεί ζήτησε από ανθρώπους της Τέχνης να δώσουν τη δική τους απάντηση στο ερώτημα αν η Τέχνη είναι το αντίδοτο ή η σωτηρία τον καιρό της κρίσης.\nΗ ΤΕΧΝΗ ούτε αλλάζει τον κόσμο ούτε μπορεί να τον σώσει. Αυτό δεν συνέβη ποτέ, ακόμη και αν η συγκυρία ήταν επαναστατική. Αυτό που μπορεί να κάνει είναι να βοηθήσει ώστε οι πολίτες να αποκτήσουν κριτική σκέψη και επομένως εκείνη τη συνείδηση ώστε να μπορέσουν, όταν η συγκυρία το επιτρέψει, τα πράγματα να αλλάξουν.\nΣΕ ΕΠΟΧΕΣ δύσκολες η Τέχνη είναι το καταφύγιο των κατατρεγμένων. Αλλά και διέξοδος για τον στριμωγμένο νου, πηγή ανάτασης για την καθηλωμένη ψυχή, ζωογόνος τροφή για το άρρωστο πνεύμα. Και αν όλα αυτά ακούγονται πολύ θρησκευτικά, ας προσθέσω και μια διάσταση πιο υλιστική: με ελάχιστα χρήματα και ελάχιστο κόπο. Αντίθετα με την πραγματική ζωή, όπου μάς λένε ότι όλα γίνονται καθαρά και τίμια ενώ όλα γίνονται βρώμικα και άτιμα, η Τέχνη ξεκινά από την παραδοχή ότι η βάση της συναλλαγής είναι το ψέμα: όλοι ξέρουν συνειδητά ότι εξαπατούν και εξαπατώνται. Ολοι ξέρουν από πριν ότι αυτό που συμβαίνει δεν είναι η αληθινή ζωή αλλά η τεχνητή αναπαράστασή της, μια κατασκευή. Ολοι όμως ταυτόχρονα ξέρουν ότι αυτό το ψέμα, αυτή η κατασκευή, πηγάζει βαθιά μέσα από την ψυχή του καλλιτέχνη και απευθύνεται βαθιά μέσα στην ψυχή του θεατή. Οτι, απελευθερωμένη από την υποκρισία της αληθινής ζωής, η Τέχνη μπορεί να μιλήσει ελεύθερα, με γνησιότητα, τη γλώσσα της αλήθειας.\nΙδωμένη υπό αυτό το πρίσμα η τέχνη είναι η πραγματική πολιτική, η πραγματική επιστήμη της κοινωνικής δημιουργίας και δημιουργικότητας. Σφυρηλατεί την κοινωνική συνοχή, ανανεώνει τις παλιές αξίες, χτίζει καινούργιες, γιατρεύει πληγές. Και δεν αποτελεί απλό αντίδοτο στην κρίση, στην όποια κρίση. Αποτελεί το αντίπαλον δέος της κρίσης, της κοινωνίας των αξιών που καταρρέουν και του πεισιθάνατου κλίματος των ημερών μας.\n(Ο κ. Γιάννης Χουβαρδάς είναι καλλιτεχνικός διευθυντής του Εθνικού Θεάτρου.)\nΑΝ μπορεί η τέχνη να μας σώσει από την κρίση δεν ξέρω, σίγουρα η κρίση μπορεί να μας σώσει από μια τέχνη που παραμένει ναρκισσιστική, απευθύνεται μόνο στον εαυτό της και αυτολιβανίζεται.\nΣε εποχές κρίσης η μεγάλη οικονομική και συναισθηματική πίεση αναγκάζουν τον αληθινό καλλιτέχνη να στύψει το μυαλό του να κατεβάσει ιδέες, να παραγάγει έργο γιατί η τέχνη είναι για αυτόν παρηγοριά. Επειτα από\nΣτιγμιότυπο από την παράσταση «Cinemascope» της ομάδας blitz, η οποία εκτυλίσσεται εξ ολοκλήρου στον πεζόδρομο έξω από το Βios της οδού Πειραιώς, ενσωματώνοντας τους περαστικούς αλλά και τους ήχους της πόλης στο καλλιτεχνικό εγχείρημα\nμια 20ετία λαμπερών χαμόγελων και πανηγυριών (ας κρατήσουν οι χοροί, πάρτι Βουλιαγμένης κτλ.), ίσως ήρθε πάλι στη χώρα μας η ανάγκη για μια εποχή οργισμένων βλεμμάτων και φλογερών πνευμάτων που θα μας ξαναδώσουν ελπίδα, προοπτική.\nΝα βρούμε τρόπους να υπάρξουμε ερήμην των συνθηκών, να επιβιώσουμε παρά τις πιέσεις. Ακόμη και στον δρόμο, στα πεζοδρόμια, στις στοές. Χρειάζονται γερά πνευμόνια, πολλή οργή και ελεύθερη φαντασία.\nΝα σταματήσουμε να ασχολούμαστε με τα καλοσιδερωμένα πρόσωπα που δεν ζαρώνουν και να αναζητήσουμε και πάλι τον παλμό μιας ρητορικής που διεκδικεί να προλαβαίνει το μέλλον, να προφητεύει, και όχι να συναινεί κατεβάζοντας το κεφάλι σε ένα χαμένο παρελθόν.\nΗ Τέχνη θα αναγκαστεί να εμβαθύνει. Η αστραφτερή επιφάνεια θέλει χρήματα για πέταμα και τέτοια δεν υπάρχουν. Μόνο οι βουτιές μάς σώζουν. Οι καταδύσεις στο βάθος των πραγμάτων, εκεί όπου είναι τα συναισθήματα, τα όνειρα και οι ελπίδες των ανθρώπων. Με φτηνά υλικά ακριβή τέχνη παράγεται μόνο από ακριβά πνεύματα και αυτά είναι λίγα, όμως υπάρχουν. Μια ανάλογη εποχή γέννησε τον Μπρεχτ, τον Χόρβατ. Μια ακόμη χειρότερη τον Μεσσιάν. Το έργο τους ταξίδεψε και στον επόμενο αιώνα. Ισως πρέπει να σκεφτόμαστε αυτό που έλεγε ο Αλμπέρ Καμύ:\n«Ο ΣΤΟΧΑΣΜΟΣ ΓΕΝΝΙΕΤΑΙ ΝΥΧΤΑ».\nΜάνια Παπαδημητρίου (ηθοποιός)\nΑναρτήθηκε από Eleni M. στις 10:12 π.μ.\nΕτικέτες ΠΟΛΙΤΙΣΜΟΣ, Πολιτισμός-έννοιες, ΤΕΧΝΕΣ


ΚΟΥΒΕΡΛΙ ELIA BLUE-LBLUE 160X240\nΜονόχρωμο κουβερλί διπλής όψης σε μοναδικούς συνδυασμούς χρωμάτων. Kατασκευασμένο με την σύγχρονη τεχνοτροπία Ultrasonic, αποτελεί την μοντέρνα αλλά διαχρονική επιλογή για κάθε τύπο υπνοδωμάτιου. Ανανεώστε την κρεβατοκάμαρά σας μέσα από μια ποικιλία χρωμάτων σε απίστευτους συνδυασμούς.\nΣΥΝΘΕΣΗ: 100% Πολυέστερ\nΠΕΡΙΛΑΜΒΑΝΕΙ: 1 Κουβερλί 160Χ240\n** Πλύσιμο στους 30oC ή στεγνό καθάρισμα\n** Όχι λευκαντικά\n** Όχι σίδερο\n* Τα χρώματα ενδέχεται να διαφοροποιούνται ανάλογα την ανάλυση της οθόνης σας.\nΚωδικός Προϊόντος: 1100000461\nΚΟΥΡΤΙΝΑ GAZEL ΜΕ ΤΡΕΣΑ ECRU 140Χ280\nΠΑΝΤΟΦΛΕΣ Ξ. BAMB ONE SIZE\nΠαντόφλες πετσετέ κατάλληλες για ξενοδοχιακό εξοπλισμό. Σε 100% βαμβακερή σύνθεση και διάσταση onesi..\nΚΟΡΝΙΖΑ ΞΥΛΙΝΗ ANTIQUE BROWN 18X23\nΞύλινη κορνίζα με παλαίωση σε αντικέ ύφος. Η εταιρεία Lino σας προτείνει τις κορνίζες της ως μία κλα..\nΚΟΡΝΙΖΑ ΜΕΤΑΛΛΙΚΗ INOX 2CM 15X20\nΜεταλλική κορνίζα σε απόχρωση inox. Η εταιρεία Lino σας προτείνει τις κορνίζες της ως μία κλασσική κ..\nΚΟΡΝΙΖΑ ΞΥΛΙΝΗ ANTIQUE BROWN 20X25


AμεA - Άτομα με Αναπηρία - Δικαιώματα και Παροχές: 01/22/12\nΤο κουτσομπολιό συμβάλλει στη μείωση του άγχους.\nΓια όσους αναρωτιούνται ακόμα ποια είναι τα σημαντικά στη ζωή.\nΘετικές προσδοκίες δίνει ένα υπό δοκιμή εμβόλιο.\nΠανελλήνια έρευνα με δυσοίωνα αποτελέσματα αποκαλύπτει.\nΣε 19χρονο που είχε υποστεί εγκαύματα.\nΤην πρώτη μεταμόσχευση προσώπου στην Τουρκία και την εικοστή παγκοσμίως, πραγματοποίησαν σήμερα Τούρκοι χειρουργοί.\nΜία ιατρική ομάδα του πανεπιστημίου Ακντενιζ στην Αττάλεια μεταμόσχευσε το πρόσωπο ενός 45χρονου δότη σε έναν 19χρονο, το πρόσωπο του οποίου είχε υποστεί εγκαύματα από τη βρεφική του ηλικία.\nΚινδυνεύουν υπάλληλοι υποχρεωτικής και δευτεροβάθμιας εκπαίδευσης.


nisigiaolous.gr: Η τοποθέτησή μας για το Τεχνικό πρόγραμμα 2022\nΗ τοποθέτησή μας για το Τεχνικό πρόγραμμα 2022\nΣτο πρώτο θέμα της ημερήσιας διάταξης της σημερινής συνεδρίασης του Δημοτικού συμβουλίου Αργοστολίου, ο επικεφαλής της κίνησης "Κεφαλονιά, νησί για όλους", Αλέξανδρος Παντελειός, έκανε την ακόλουθη τοποθέτηση:\n"Θέλω να ξεκινήσω δίνοντας τα συγχαρητήριά μου στις υπηρεσίες του Δήμου και στον κο. Τουμάση που παρουσίασε σήμερα το τεχνικό πρόγραμμα. Ξέρουμε πολύ καλά πόση δουλειά θέλει η κατάρτιση ενός τεχνικού προγράμματος και το αναγνωρίζουμε.\nΘα παρατηρήσω ότι το τεχνικό πρόγραμμα κινείται σε θετική κατεύθυνση από πολλές απόψεις:\nΜία από αυτές είναι η ύπαρξη για πρώτη φορά της μελέτης της αποχέτευσης του Κατελειού, την οποία έχουμε φέρει στο δημοτικό συμβούλιο και την ζητάμε δυο χρόνια περίπου. Είναι μια κίνηση θετική για εμάς αυτή.\nΒλέπουμε το καταφύγιο αδέσποτων ζώων, η έλλειψη του οποίου ήταν ένας από τους λόγους που είχαμε καταψηφίσει το περσινό τεχνικό πρόγραμμα.\nΕίχαμε προσπαθήσει να καταρτίσουμε ένα τεχνικό πρόγραμμα στο παρελθόν και το βασικό που είχαμε ζητήσει, την αντιμετώπιση των ομοειδών αντικειμένων σε έναν ενιαίο κωδικό, βλέπουμε πως και φέτος αλλά και προηγούμενα χρόνια το προσπαθείτε και το κάνετε πράξη.\nΌπως επίσης και για τις κοινότητες που ζητάμε να είναι κατανοητό ποια ποσά τις αφορούν, χαίρομαι που είναι σαφές ποια ποσά και έργα αφορούν κάθε κοινότητα. Βέβαια βλέπουμε ελλείψεις στο να αντιμετωπιστούν όλες οι κοινότητες φέτος, ενώ την πρώτη φορά που το είχατε προσπαθήσει είχαν συμπεριληφθεί όλες οι κοινότητες στο διαμοιρασμό των ΚΑΠ. Φέτος βλέπουμε σημαντικές κοινότητες να είναι εκτός, θεωρούμε όμως πως πρέπει να αντιμετωπίζουμε αυτά τα ποσά σε βάθος μιας θητείας.\nΩστόσο το τεχνικό πρόγραμμα δεν παύει να έχει τα χαρακτηριστικά για τα οποία κατηγορείτε την προηγούμενη δημοτική αρχή, αυτά του πλασματικού τεχνικού προγράμματος, καθώς βλέπουμε πως επιλέγετε να έχετε μελέτες και έργα με προϋπολογισμό 1 ή 10 ευρώ. Για αυτά τα έργα εμείς σήμερα ζητάμε μια δέσμευση από πλευράς σας ότι θα κάνετε ό,τι είναι δυνατόν προκειμένου να μην μείνουν πλασματικά και να μπουν σε επόμενη τροποποίηση με έναν ορθολογικό προϋπολογισμό:\nΘέλουμε να προχωρήσει και η Πράξη εφαρμογής του σχεδίου πόλεως της Λάσσης, και το κυκλοφοριακό πάρκο στα Διλινάτα.\nΕπίσης ζητάμε να δεσμευτείτε πως θα μπει έστω ένα τμήμα των πεζοπορικών διαδρομών καθώς θεωρούμε ότι είναι πολύ σημαντικό για το τουριστικό μας προϊόν να υπάρχει ανάδειξη ενός δικτύου πεζοπορικών διαδρομών το οποίο θα διαφημίσουμε.\nΜαζί με την αποχέτευση του Κατελειού, να σας θυμίσουμε τον βιολογικό της Λειβαθούς. Θεωρούμε ότι είναι το επόμενο μεγάλο έργο που πρέπει να ενσωματώσετε στο τεχνικό πρόγραμμα και περιμένουμε μέσα στο 2022 να το φέρουμε στη συζήτηση.\nΌπως και τα έργα που προαναφέρθηκαν και ήταν και στο δικό σας προεκλογικό πρόγραμμα, όπως το ακίνητο του Θαλασσόμυλου, το καφενείο της Καμπάνας και πολλά ακόμη.\nΖητάτε τη βοήθειά μας. Τη βοήθειά μας την είχατε και την έχετε.\nΚαι όσες φορές μας ζητηθεί θα την έχετε.\nΧωρίς να είναι απαραίτητη στην ψήφιση του τεχνικού προγράμματος, αφού εγκρίνεται ακόμη και με μια ψήφο, όμως σας τιμά που ζητάτε τη βοήθειά μας για να περάσει με μια ευρεία πλειοψηφία.\nΘα σας πούμε λοιπόν το εξής: κάντε το όπως με το Κορώνι.\nΣτο Κορώνι, ανοίξατε το γραφείο σας στους επικεφαλής των δημοτικών παρατάξεων -και όχι μόνο- προκειμένου να συζητήσουμε ένα σημαντικό θέμα που απασχολεί το Δήμο μας. Και δεν μπήκε κανείς μέσα με στόχο να κάνει αντιπολίτευση ή να φανεί πως σας επιτίθεται ή κερδίζει κάτι από αυτό. Μπήκαμε όλοι μέσα συζητώντας πραγματικά προς όφελος του Δήμου για να βρούμε μια λύση στο θέμα.\nΑυτή την τακτική ακολουθήστε τη με όσα θέματα θεωρείτε πως χρειάζεται η βοήθειά μας, γιατί είναι ο μοναδικός τρόπος - ο διάλογος- να βρεθούμε όλοι μαζί και να κάνουμε 10 πράγματα για το δήμο μας. Χωρίς να σκεφτόμαστε αντιπολιτεύσεις, ούτε πολιτικά οφέλη για τις επόμενες εκλογές ούτε τίποτα άλλο. Είμαστε όλοι εδώ όποτε μας ζητηθεί.\nΤέλος, επειδή θεωρούμε ότι η νομιμότητα της σημερινής συνεδρίασης πάσχει, δηλώνω ότι απέχουμε από τη διαδικασία της ψηφοφορίας και αποχωρούμε."


Παρ. 24 ΣΕΠ 21 14:44\nΗ μητέρα της Μαριαλένας Ρουμελιώτη με ανάρτησή της θέλησε να βάλει ένα τέλος στα όσα ακούγονται σχετικά με τον αν η κόρη της έχει δεχθεί, πριν από το Survivor, κακοποιητική συμπεριφορά από τον Σάκη Κατσούλη.\n«Πέρασε 6 ολόκληρους μήνες πια στο survivor το παιδί μου κ όσες φορές κι αν έπεσε τόσες ξανασηκώθηκε ακόμη πιο ΔΥΝΑΤΗ. Η Μαριαλένα μας ήταν πάντα κ ακόμη είναι μια ΑΛΗΘΙΝΉ ΜΑΧΗΤΡΙΑ μια ΑΓΩΝΙΣΤΡΙΑ. Έμαθε να αγωνίζεται εντός αλλά κ εκτός αγώνων από μικρό κορίτσι, όπως επίσης έμαθε πολύ καλά στον αθλητισμό να υπερασπίζεται τον εαυτό της σε περίπτωση ανάγκης.\nΗ Μαριαλένα ΔΕΝ ΈΠΕΣΕ ΘΎΜΑ ΚΑΚΟΠΟΊΗΣΗΣ κ ΟΎΤΕ ΑΠΟΠΕΙΡΆΘΗΚΕ Ο ΣΆΚΗΣ ΝΑ ΚΑΚΟΠΟΊΗΣΗ ΤΟ ΠΑΙΔΊ ΜΟΥ. Όταν μίλησα στο παρελθόν, είπα την ΑΛΉΘΕΙΑ ΜΟΥ όπως την βίωσα εγώ. Ωστόσο δεν ισχυρίστηκα ποτέ κάτι τέτοιο κ ουδέποτε θέλησα να αφήσω καμία τέτοια υπόνοια. Εύχομαι οι φήμες εναντίον του Κατσούλη όσο κ εναντίον του παιδιού μου ((Που παρουσιάζεται ως υποτιθέμενο θύμα κακοποίησης να σταματήσουν άμεσα.))\nΗ Μαριαλένα μου είναι μια ΔΥΝΑΤΉ ΓΥΝΑΊΚΑ που γνωρίζει πολύ καλά να προστατεύει τον εαυτό της λόγω του αθλήματος της που αγαπά τόσο πολύ κ έτσι τέτοιου είδους φημολογίες είναι άτοπες Ένα τελευταίο μήνυμα για όλα αυτά που βλέπουμε στην επικαιρότητα: θα ήθελα να παροτρύνω όλες τις μητέρες να στείλουν τα κορίτσια τους σε μια σχόλη karate ή πολεμικών τεχνών γενικότερα. Γνωρίζω όλες τις αρετές κ όλα όσα έχει προσφέρει αυτό το άθλημα στο ,μου παιδί. ΔΏΣΤΕ ΣΤΑ ΚΟΡΙΤΣΙΑ ΣΑΣ ΤΑ ΕΦΌΔΙΑ ΝΑ ΠΡΟΣΤΑΤΕΥΘΟΥΝ”, αναφέρει.\nΔιαβάστε επίσης Χειλάκης: "Θα πάω να δω τον Δημήτρη Λιγνάδη στη φυλακή"\nΚαλεσμένη της Ελένης Μενεγάκη ήταν το μεσημέρι της Πέμπτης 23/09 η Ελεονώρα Μελέτη και αναφέρθηκε μεταξύ άλλων και για τον χώρο της τηλεόρασης.\n«Το να μπορείς να σηκώνεσαι να πηγαίνεις στη δουλειά σου χαρούμενος είναι ανεκτίμητο. Έχω ανθρώπους δίπλα μου που τους πιστεύω, που ήθελα πολύ να συνεργαστώ. Ήθελα πολύ να γυρίσω και σε αυτήν την ζώνη και με αυτόν τον τρόπο. Ένιωθα έτοιμη και πολύ αποφασισμένη. Έκανα τις περιπλανήσεις μου, έκανα άλλα πράγματα στην τηλεόραση, απομακρύνθηκα από αυτή λόγω της μικρής και τώρα νιώθω καλύτερα να βγω να κάνω τη δουλειά που αγαπώ.\nΔεν ξέρω αν έχω αλλάξει, νιώθω ότι αλλάζει το πρίσμα κάτω από το οποίο βλέπουμε τα πράγματα. Μεγαλώνω, ωριμάζω. Μου αρέσει να παίζω αληθινά και καθαρά με τους συνεργάτες μου. Τους αγαπώ, τους φροντίζω και τους σέβομαι. Η τηλεόραση είναι σκληρός χώρος, στην τηλεόραση γίνονται τα ακατάληπτα πίσω από τις κάμερες και το ξέρουν όλοι και κάποια στιγμή εύχομαι να έρθει η ώρα που θα “ξεβρακωθούν” πρόσωπα της τηλεόρασης και θα αποκαλυφθούν τα πραγματικά τους πρόσωπα στον κόσμο. Όπως στο λέω. Σημασία για εμένα έχει ο σεβασμός στις συνεργασίες» , είπε η παρουσιάστρια.


Αθ. Εξαδάκτυλος: Δεν είναι ώρα ούτε για πανικό ούτε για απογοήτευση | Liberal.gr\nΤρίτη 2 Μαρτίου 2021, 09:57\n«Η χώρας μας είναι η μόνη από τα ευρωπαϊκά κράτη που έχει τριψήφιο αριθμό θυμάτων ανά εκατομμύριο», σχολίασε ο πρόεδρος του Πανελλήνιου Ιατρικού Συλλόγου, Αθανάσιος Εξαδάκτυλος, μιλώντας στον ΑΝΤ1.\nΟ καθηγητής και μέλος της Επιτροπής, παραδέχθηκε την κόπωση που υπάρχει στον κόσμο με τα μέτρα, σχολιάζοντας ότι η ίδια κόπωση υπάρχει και στους ειδικούς, ενώ είπε πως «καλά έκανε ο κόσμος και βγήκε την Κυριακή, αρκεί να μην συνωστίζονται».\nΕρωτηθείς για το άνοιγμα της εστίασης, τόνισε ότι είναι εκ των προτέρων μία δραστηριότητα όπου αναγκαστικά δεν τηρούνται τα μέτρα, αφού κατεβαίνουν οι μάσκες για να φάμε ή να πιούμε και δεν κρατάμε και τις σωστές αποστάσεις. «Η κατάσταση στη χώρα δεν επιτρέπει αυτό το άνοιγμα», είπε σχετικά.\n«Έχουμε ένα τρίτο κύμα με μεταλλάξεις. Το έχουμε πιο χαμηλό και πιο αργό από το δεύτερο κύμα. Αν δούμε την αύξηση στις ΜΕΘ το Νοέμβριο συγκριτικά με το Φεβρουάριο, αντιλαμβανόμαστε όλοι τι λέμε», σχολίασε και τόνισε ότι, «σκοπός είναι αυτό το κύμα να την επηρεάσει το κύμα εμβολιασμού που θα διπλασιαστεί το Μάρτιο».\nΣχετικά με την «ασφυξία» στις ΜΕΘ, είπε ότι «τώρα το σύστημα θα χρησιμοποιήσει το εσωτερικό του, θα πάει κόσμο στα ιδιωτικά κι αν χρειαστεί, θα ξεδιπλώσει κι άλλα κρεβάτια», σχολιάζοντας πως «δεν είναι ώρα ούτε για πανικό ούτε για απογοήτευση».\n«Αν δεν είχαμε αυτά τα μέτρα, θα ζούσαμε ό,τι η Πορτογαλία τον Ιανουάριο», είπε καταλήγοντας πως «αντιμετωπίσαμε πιο δύσκολη κατάσταση στο πρόσφατο παρελθόν».


ΙΘΑΚΗ: Ένας Δρόμος Ατελείωτος: Ιουνίου 2012\nΓράφει ο Ιθάκη-man στις 10:29 μ.μ. 6 σχόλια:\nI'm proud for myself για πολλούς λόγους... Και αυτή η ανάρτηση, που είναι στον αριθμό η εξακοσιοστή, είναι ένας από αυτούς. Πάντα θα λέω πως θεωρώ άθλο το ότι έφτασα στο καθεκατοστό ποστ. Το μπλοκ αυτό είναι η μεγαλύτερη μου “δέσμευση”, η πιο μακροχρόνια... Και φτου μου. Ναι, μπορεί να ακούγεται πολύ κλισέ, πολύ εγωιστικό να μιλάω για εμένα και να λέω και εκατό μπράβο μου αλλά χρειάζονται και αυτά! Μελό ή μη, ξεχάσαμε να αγαπήσουμε τους εαυτούς μας.\nΤην ανάρτηση αυτή την ανέβαλα, έλεγα ακόμα λίγο, ακόμα λίγο. Και όταν λες “Λίγο Ακόμα” το κάνεις είτε επειδή σ' αρέσει είτε επειδή είσαι μαζοχιστής (που και πάλι σ' αρέσει). Ήθελα να είμαι στο σωστό mood για την ανάρτηση με αριθμό 600. Δεν θέλω να μιζεριάζω, έχω άλλες 99 αναρτήσεις για αυτό (μέχρι την 700η).\nΕντάξει μπορεί 600 ποστ να ακούγονται πολλά αλλά όλα τα δοκίμασα εδώ και μερικά σε μικρές δόσεις, δεν είναι πως κάθε ανάρτηση είναι και από 800 λέξεις. Από συνταγές μαγειρικής ή μάλλον συνταγή μαγειρικής (μια ήταν), πολιτική, ιστορίες επιστημονικής φαντασίας, στήλες, εξομολογήσεις, κριτική θεατρικής παράστασης, κριτική για μουσικό άλμπουμ, φανταστικούς διαλόγους με όλα τα παραπάνω κ.ά. Αρκετά δηλαδή πράγματα στο σύνολο τους! Το καλύτερο από όλα ήταν πως δεν υπήρξε απολογισμός για το 2011!!!\nΚαι δεν επεμβαίνω καθόλου σε ό,τι έχω γράψει μέχρι τώρα, είναι μια από τις αρχές μου. Μπορεί αν το έχω πει πάμπολλες φορές αλλά πως να το κάνουμε, έτσι είμαι, έτσι έγινα κάτω από συγκυρίες και συνεχίζω. Δεν “διορθώνω” τίποτα από το παρελθόν γιατί δεν έχει σημασία, σημασία έχει αν κατάλαβα από τα λάθη μου, ορθογραφικά, συντακτικά και όχι μόνο, στο σήμερα. Δεν θέλω να είμαι αυτός που φαίνεται πάντα σωστός.\nΑς σκεφτούμε πως ο άνθρωπος είναι ένα βιβλίο, δεν μπορείς να λες πως σου άρεσε το βιβλίο για ένα του κεφάλαιο. Μπορείς, αλλά αυτό που κάνει ένα βιβλίο καλό δεν είναι ένα κεφάλαιο, είναι -πολλά- όλα μαζί. Μπορεί λόγω κρίσης και της μικρής έως μηδαμινής επιχορήγησης ένα βιβλίο να έχασε τα χρώματα του, να μην είχε πολλές εικόνες, να είχε την πιο απλή γραμματοσειρά αλλά το βιβλίο θα θεωρηθεί σαν τέτοιο όταν γεμίσουν οι σελίδες του. Τι σημασία θα είχε για ένα βιβλίο το Κεφάλαιο 5 αν δεν υπήρχε το Κεφάλαιο 4; Και προχωράμε λοιπόν, στο επόμενο κεφάλαιο!\nΣκέφτηκα πως θα ήταν μια αφορμή να μιλήσω για μένα αλλά άστο για άλλη φορά...\nΘέλω να στείλω τα χαιρετίσματα μου και τις ευχαριστίες μου στον κάθε ένα από εσάς ξεχωριστά. Σας ευχαριστώ!\nΕτικέτες απολογιμish, γιορτή, confess\nΓράφει ο Ιθάκη-man στις 6:23 μ.μ. 4 σχόλια:\nΓράφει ο Ιθάκη-man στις 10:18 μ.μ. 3 σχόλια:\nΣε ένα σπίτι που μένουν περισσότερα από 3 άτομα περιμένεις πως ο καθένας θα έχει επίγνωση των “κοινών” κανόνων, ακόμα και σε ένα σπίτι που μένουν 2 άτομα, αλλά εκεί τα πράγματα είναι τις περισσότερες φορές πιο στενή, intimate η σχέση. Όπως και αν έχει, όλοι όσοι ζουν στο ίδιο σπίτι χρησιμοποιούν συγκεκριμένους χώρους όπως την κουζίνα και το μπάνιο. Άλλοι περισσότερο άλλοι λιγότερο...\nΖώντας σε ένα σπίτι μαθαίνεις πως αν τελειώσει το γάλα θα χρειαστεί ίσως σύντομα να εμφανιστεί ένα άλλο. Αλλά επειδή δεν έχουμε τις τρεις νεράιδες της Ωραίας Κοιμωμένης να μας εμφανίζουν πράγματα κάποιος πρέπει να πάει στο περίπτερο να πάρει άλλο γάλα. Στο μπάνιο όταν τελειώσει το χαρτί υγείας πρέπει να βάλεις άλλο. Μέχρι εδώ κανένα πρόβλημα...\nΚαι φυσικά υπάρχουν οι ακατανόητες συμπεριφορές. Να αφήσεις 3 σταγόνες γάλα στην μπουκάλα και να νομίζεις ότι οι υπόλοιποι θα αρκεστούν σε αυτό για την ημέρα. Να ξεχάσεις το χαρτί λίγο πιο δίπλα από την τουαλέτα, ή να ξεχάσεις να το βάλεις στην θήκη του και να το έχεις βάλει πίσω και να νομίζεις ότι οι υπόλοιποι ξέρουν ότι εσύ δεν είχες βάλει στην θήκη του το χαρτί υγείας.\nΤο πιο αξιοπερίεργο από όλα είναι ότι ναι μεν στο ψυγείο χθες είχε δυο δίλιτρες μπουκάλες γάλα. Στο μπάνιο όμως υπάρχει μια μπουκάλα σαμπουάν. Και είναι άδεια... Γιατί; Γιατί με αναγκάζεις να βγω από το μπάνιο, να σκουπιστώ, να στεγνώσω για να περπατήσω και μην γλιστρήσω στο μάρμαρο και σκοτωθώ και να πάρω το άλλο μπουκάλι; Ε; Γιατί;\nΤώρα που είναι καλοκαίρι δεν ξέρω τι είναι πιο ενοχλητικό, τα κουνούπια ή μερικοί άνθρωποι;\nΓράφει ο Ιθάκη-man στις 9:46 μ.μ. 5 σχόλια:\nΕτικέτες αμπελοφιλοσοφώ, κρεβατομουρμούρα, οικογένεια\nΓράφει ο Ιθάκη-man στις 5:29 μ.μ. 6 σχόλια:


Αντίκυρα: Σεμινάριο εκπαιδευτικών από τη Βιβλιοθήκη Λιβαδειάς\nΛιβαδειά 17 Μαΐου 2012 Σεμινάριο «μια ήρεμη τάξη δεν είναι πάντα αυτό που φαίνεται» Η Βιβλιοθήκη Λιβαδειάς και η Διεύθυνση Δευτεροβάθμιας Εκπαίδευσης Βοιωτίας με την υποστήριξη του συλλόγου ΦΙΛΟΙ ΒΙΒΛΙΟΘΗΚΗΣ ΛΙΒΑΔΕΙΑΣ συνδιοργάνωσαν στους χώρους της Βιβλιοθήκης ένα σεμινάριο βιωματικού χαρακτήρα για 37 εκπαιδευτικούς όλων των ειδικοτήτων που υπηρετούν σε Γυμνάσια, ΓΕΛ και ΕΠΑΛ της Βοιωτίας, με το γενικό τίτλο «μια ήρεμη τάξη δεν είναι πάντα αυτό που φαίνεται».\nΤο σεμινάριο αφορούσε σε θέματα διαχείρισης προβλημάτων της σχολικής τάξης. Η διαπραγμάτευση των θεμάτων του σεμιναρίου βασίστηκε στη Θεωρία της Μετασχηματίζουσας Μάθησης (Jack Mezirow) και στην εκπαιδευτική τεχνική της μελέτης περίπτωσης.\nΤο σεμινάριο πραγματοποιήθηκε το Σάββατο 12 Μαϊου 2012, ώρες 10:00-15:00, με εισηγητή/συντονιστή τον Ειδικό Σύμβουλο Πρόληψης Εξαρτήσεων και Εμψυχωτή Ομάδων Μάθησης Κωνσταντίνο Κιουρτσή.\nΟι συμμετέχοντες στην προφορική και στη γραπτή τους αξιολόγηση, εξέφρασαν την ικανοποίησή τους για το περιεχόμενο του σεμιναρίου, τις τεχνικές που εφαρμόστηκαν, την προσωπική τους προσφορά, το κλίμα συνεργασίας μεταξύ τους κ.ά.\nΑναρτήθηκε από Antikira στις 10:57 π.μ.


Πίνακες διανομής - ΕΡΓΟΦΩΣ\nHome / Services / Πίνακες διανομής\nO ηλεκτρολογικός πίνακας εξασφαλίζει τη διανομή του ρεύματος με ασφάλεια στην κατοικία σας. Επίσης, συγκεντρώνει κεντρικά μια σειρά από λειτουργίες εξοικονόμησης ενέργειας, χειρισμών, προγραμματισμού κτλ… Είναι η “καρδιά” μιας ηλεκτρικής εγκατάστασης.\nΗ επιλογή ενός πίνακα εξαρτάται από 2 παράγοντες: το είδος της τοποθέτησης και το μέγεθος. Η τοποθέτηση μπορεί να γίνει είτε χωνευτά μέσα στον τοίχο είτε επίτοιχα. Το μέγεθος του πίνακα εξαρτάται από τον αριθμό των στοιχείων που εγκαθιστάτε μέσα σ’ αυτόν.Σε μια καινούρια εγκατάσταση προβλέψτε οπωσδήποτε έναν ευρύχωρο πίνακα με εφεδρεία 20% με 30% ώστε οποιαδήποτε μελλοντική προσθήκη επιπλέον λειτουργιών, θα μπορεί να γίνει πιο εύκολα και οικονομικά χωρίς νέα μερεμέτια και αντικατάσταση ολόκληρου του πίνακα. Τέλος, επιλέξετε το υλικό του πίνακα (πλαστικό ή μεταλλικό) και με πόρτα διαφανή ή αδιαφανή.\nΟι χωνευτοί πίανκες προσαρμόζονται καλύτερα στο χώρο καθώς τοποθετούνται μέσα στον τοίχο και δεν προεξέχουν.\nΗ επίτοιχη τοποθέτηση δεν είναι τόσο διαδεδομένη λύση για μια κατοικία. Τη συναντάμε κυρίως σε ανακαινίσεις και σε ειδικούς χώρους, όπως λεβητοστάσιο και αποθήκη.\nΥλικά του πίνακα\nΡελέ διαρροής: προστασία ανθρώπων\nΑσφάλειες: προστασία εγκαταστάσεων και κυκλωμάτων\nΑντικεραυνικό: προστασία συσκευών από κεραυνό\nΔιακόπτες ράγας: έλεγχος κυκλωμάτων\nΚατά την αναζήτηση ενός αξιόπιστου ηλεκτρολόγου, καλέστε μας στο 6932 222172. Ειδικευόμαστε σε Σταθμούς φόρτισης ηλεκτρικών αυτοκινήτων, συμβατικές ηλεκτρολογικές εγκαταστάσεις, έξυπνες ηλεκτρολογικές εγκαταστάσεις, συστήματα ασφαλείας, παρακολούθησης και δίκτυα voice – data δομημένης καλωδίωσης!


Έρευνα: Τι γνώμη έχουν οι Σκοπιανοί για τους Έλληνες | ONLINE-PRESS\nΑρχική Έρευνα Έρευνα: Τι γνώμη έχουν οι Σκοπιανοί για τους Έλληνες\nΈρευνα: Τι γνώμη έχουν οι Σκοπιανοί για τους Έλληνες\nΠώς μας βλέπουν άραγε οι Σκοπιανοί; Aπάντηση δίνει μια έρευνα κοινής γνώμης, που πραγματοποιήθηκε στα Σκόπια και προβλήθηκε από το Telma TV. Σύμφωνα με τη δημοσκόπηση, την οποία δημοσιεύει η ιστοσελίδα b92.net, μόλις το 1,1% θεωρεί ότι οι Έλληνες έχουμε φιλική στάση απέναντι τους ενώ αντίθετα το 44,3% των ερωτηθέντων θεωρεί τη Σερβία ως τη χώρα με τη φιλικότερη στάση απέναντι τους.\nΑπό τις άμεσα γειτονικές χώρες τη Σερβία ακολουθεί η Αλβανία (14,3%), η Βουλγαρία (11,2%) και το Κοσσυφοπέδιο (2%). Τα αποτελέσματα δείχνουν επίσης ότι 8 με 10% των Σκοπιανών πιστεύουν ότι ένα γειτονικό κράτος είναι εχθρικό προς την χώρα τους, ενώ το 58,4% δήλωσε ότι οι σχέσεις καλής γειτονίας είναι «πολύ σημαντικές».\nΑντίστοιχα 10% θεωρεί ότι κανένας γείτονας δεν είναι εχθρικός απέναντι στην πΓΔΜ, ενώ ένα 59% ονοματίζει την Ελλάδα ως τη χώρα που εμποδίζει την ένταξη των Σκοπίων στο ΝΑΤΟ λόγω της διαφωνίας που υπάρχει στο θέμα του ονόματος. Σύμφωνα με την ίδια έρευνα, οι Σκοπιανοί παραδέχονται ότι έχουν περισσότερες προκαταλήψεις απέναντι στους Έλληνες (41,5%) και λιγότερες απέναντι στους Βούλγαρους (4,7%). Στο ενδιάμεσο βρίσκονται η Αλβανία (21,5%) η Σερβία (7,5%) και το Κοσσυφοπέδιο (7,2%).\nΗ δημοσκόπηση πραγματοποιήθηκε τηλεφωνικά από τις 27 Ιουνίου έως τις 3 Ιουλίου και περιλάμβανε αντιπροσωπευτικό δείγμα 1.000 ερωτηθέντων.


Λαύριο - Κόροιβος 80-69 | ebasket.gr\nΚεντρική Basket League Αγώνες Λαύριο – Κόροιβος 80-69\nΔίχως να συναντήσει το παραμικρό πρόβλημα, το Λαύριο επικράτησε εντός έδρας του Κοροίβου με 80-69, για την 19η αγωνιστική της Basket League. Η ομάδα του Χρήστου Σερέλη ανέβηκε στο 13-6 και παρέμεινε στην τρίτη θέση, ενώ το σύνολο του Ντίνου Καλαμπάκου υποχώρησε στο 6-13 και διατηρήθηκε κοντά στη ζώνη του υποβιβασμού.\nΚορυφαίος για του νικητές ήταν και πάλι ο Μουρ με 18 πόντους κι ασίστ, ενώ από τους ηττημένους ξεχώρισε ο Ντεκόζι με 17 πόντους.\nΟ Ντεκόζι έπαιζε μόνος του απέναντι στο Λαύριο στην πρώτη περίοδο κι όπως ένα φυσικό ένας παίκτης δεν μπορεί να δημιουργήσει μεγάλο πρόβλημα σε μία ομάδα. Οι γηπεδούχοι προηγήθηκαν με 24-17 στο τέλος του πρώτου δεκαλέπτου, ενώ ξέφυγε με 14 πόντους (31-17) στη δεύτερη περίοδο. Ο Κόροιβος έριξε τη διαφορά σε μονοψήφια επίπεδα (41-32) στο τέλος του πρώτου μέρους.\nΟι φιλοξενούμενοι μείωσαν μέχρι και τους 6 πόντους (43-37), ωστόσο η συνέχεια άνηκε αποκλειστικά στο Λαύριο, το οποίο έτρεξε σερί 9-0, ξέφυγε με 15 πόντους (52-37 στο 25′) και “καθάρισε” την υπόθεση νίκη. Η διαφορά έφτασε μέχρι και το +23 (74-51 στο 33′) υπέρ του Λαυρίου.\nΤα δεκάλεπτα: 24-17, 41-32, 63-48, 80-69.\nΛΑΥΡΙΟ MEGABOLT (Σερέλης): Τζόνσον 4, Παπαδημητρίου 1, Βεργίνης 5, Κουζέλογλου 4 (13 ριμπάουντ), Νίξον 8, Περράκης, Γιαννακόπουλος, Κακλαμανάκης 5 (3 κοψίματα), Λαμπ 16, Μέιερ 5, Γουίγκινς 14, Μουρ 18 (6 ασίστ).\nΚΟΡΟΙΒΟΣ (Καλαμπάκος): Ντεκόζι 17, Κάρσον 10, Πόσλι 3, Λάνγκφορντ 12, Μιλεντίγιεβιτς, Κον 4, Σαχπατζίδης 6, Σκουλίδας, Σπυριδωνίδης 7, Μπεκρής, Χάινς 10 (7 ριμπάουντ).\nΠροηγούμενο Πανό στο “Παλατάκι” για Σαββίδη: “Ιβάν μαζί για μια ζωή…”\nΕπόμενο Προμηθέας – Τρίκαλα 88-71


Γιώργος Κατρούγκαλος: Χαμηλά θέτει τον πήχη ο κ. Μητσοτάκης, χωρίς προοπτική για λύση στην ελληνοτουρκική διαφορά και κόκκινες γραμμές – VickyPedia\nΓιώργος Κατρούγκαλος: Χαμηλά θέτει τον πήχη ο κ. Μητσοτάκης, χωρίς προοπτική για λύση στην ελληνοτουρκική διαφορά και κόκκινες γραμμές\nΤα κυβερνητικά λάθη στη διαχείριση των σχέσεων της Ελλάδας και της Τουρκίας υπογράμμισε ο Γιώργος Κατρούγκαλος σε συνέντευξή του. Με αφορμή την επίσκεψη του Μεβλούτ Τσαβούσογλου στη χώρα μας, ο πρώην υπουργός Εξωτερικών άσκησε έντονη κριτική στη Νέα Δημοκρατία και προσωπικά στον πρωθυπουργό Κυριάκο Μητσοτάκη για τους διπλωματικούς χειρισμούς. Αναλυτικά η συνέντευξη του Γιώργου Κατρούγκαλου:\nΤι αναμένετε από τη συνάντηση Μητσοτάκη- Ερντογάν;\nΗ Ελλάδα πρέπει να αξιοποιήσει την ευνοϊκή συγκυρία και συγκεκριμένα το γεγονός ότι η Άγκυρα «δίνει εξετάσεις» σε Αμερική και Ευρώπη, ώστε να ασκήσει πίεση για την αποδοχή λύσεων στο πλαίσιο του διεθνούς δικαίου. Ο κ. Μητσοτάκης, αντιθέτως, ελλείψει ενεργητικής στρατηγικής και απροθυμίας να αναλάβει οποιοδήποτε πολιτικό ρίσκο απέναντι σε ισχυρές εσωκομματικές πιέσεις, θέτει χαμηλά τον πήχη, θεωρώντας ότι η συγκυρία πρέπει να αξιοποιηθεί όχι για έντιμη λύση ή για έναν ουσιαστικό διάλογο, αλλά αποκλειστικά για συζήτηση επί θεμάτων χαμηλής πολιτικής και δεν οδηγεί σε λύση αλλά μόνον στην εκτόνωση της έντασης. Πρόκειται για επικίνδυνη αυταπάτη. Ακόμη και εάν η Τουρκία για ένα διάστημα αποφύγει την εκ νέου κλιμάκωση της επιθετικής της συμπεριφοράς, ενόψει των «εξετάσεων» που δίνει σε Ευρωπαίους και Αμερικανούς, σύντομα θα προσπαθήσει ξανά να επιβάλει τις θέσεις της μέσω απειλής επεισοδίων ή μέσω τρίτων στην Ουάσιγκτον τις Βρυξέλλες ή το Βερολίνο. Εάν, αντιθέτως, έχει δρομολογηθεί μια διαδικασία επίλυσης της διαφοράς για τις θαλάσσιες οικονομικές ζώνες στο Δικαστήριο της Χάγης, όπως προτείνει ο ΣΥΡΙΖΑ-ΠΣη πρωτοβουλία των κινήσεων θα περάσει στην δική μας πλευρά.\nΗ συνάντηση θα γίνει στο περιθώριο της Συνόδου Κορυφής του ΝΑΤΟ, παράλληλα με τη συνάντηση Ερντογάν-Μπάιντεν, ενώ θα ακολουθήσει η συνάντηση Πούτιν-Μπάιντεν και η Σύνοδος Κορυφής της ΕΕ με θέμα και τις ευρωτουρκικές σχέσεις. Εκτιμάτε πως βρισκόμαστε ενώπιον μιας προσπάθειας διευθέτησης των θεμάτων στην περιοχή;\nΕίναι προφανές ότι αναδιατάσσονται οι διεθνείς σχέσεις στην περιοχή, ενόψει της ανάληψης πρωτοβουλιών από την αμερικανική προεδρία και αυτό ανοίγει ένα παράθυρο ευκαιρίας για την προώθηση των θέσεων μας. Θα πρέπει όμως να αξιολογήσουμε ρεαλιστικά την νέα αυτή κατάσταση και να μην θεωρούμε εκ των προτέρων δεδομένη την άνευ όρων υποστήριξη των ΗΠΑ στις θέσεις μας. Βασική και διαχρονική στόχευση της αμερικανικής πολιτικής είναι να κρατήσει την Άγκυρα στη Δύση, μακριά από την Ρωσία και να αξιοποιήσει την παρουσία της στην περιοχή. Εκεί θα εστιάσει και πολύ λιγότερο στα ελληνοτουρκικά. Συνδυάζει δε την πίεση με αντίθετες κινήσεις αναγνώρισης του ρόλου της Τουρκίας στην διεθνή σκηνή, εφόσον επανευθυγραμμιστεί με τα ατλαντικά συμφέροντα. Για παράδειγμα, με επίνευση των ΗΠΑ έχει προγραμματιστεί να διεξαχθεί στην Κωνσταντινούπολη η διεθνής διάσκεψη του ΟΗΕ για το Αφγανιστάν. Στην Τουρκία έχει ανατεθεί από τον Ιανουάριο η διοίκηση της Ομάδας Πολύ Υψηλής Ετοιμότητας του ΝΑΤΟ και πρόσφατα ορίσθηκε επικεφαλής της νατοϊκής αποστολής στο Αφγανιστάν Τούρκος στρατηγός. Οι συνομιλίες σε σχέση με τον τουρκικό ρόλο στη Λιβύη, τη Συρία και την Ουκρανία επίσης αναβαθμίζονται. Συνεπώς, η διπλωματία μας θα πρέπει να είναι έτοιμη να αντιμετωπίσει κάθε ενδεχόμενο, ακόμη και το όχι απίθανο της ομαλοποίησης των σχέσεων ΗΠΑ-Τουρκίας, στο πλαίσιο μιας πολυδιάστατης και όχι εκ των προτέρων «δεδομένης» εξωτερικής πολιτικής, όπως αυτή του κ. Μητσοτάκη.\nΚαι τι περιμένετε σε σχέση με τη Σύνοδο Κορυφής της ΕΕ;\nΚαι πάλι αυτό που προβλέπω ότι θα συμβεί δεν είναι αυτό που θα έπρεπε να γίνει. Ο Κυριάκος Μητσοτάκης απέτυχε στο παρελθόν να εξασφαλίσει ισχυρές και αποτελεσματικές κυρώσεις για την αποτροπή της τουρκικής επιθετικότητας, αλλά και να συμμετέχει ουσιαστικά στην διαμόρφωση της ευρωτουρκικής ατζέντας. Η κριτική μας δεν είναι αφηρημένη και θεωρητική, ούτε γίνεται απλώς για λόγους αντιπολίτευσης. Είμαστε δύναμη πατριωτικής ευθύνης και κάθε πρόταση μας στο πεδίο της εξωτερικής πολιτικής γίνεται για να προωθηθούν οι εθνικές θέσεις. Αυτό το νόημα έχει και η πρόσφατη πρόταση του Αλέξη Τσίπρα να συνδεθούν με συγκεκριμένο τρόπο οι ελληνοτουρκικές σχέσεις με τις ευρωπαϊκές προοπτικές της Τουρκίας. Εάν αυτή επιστρέψει στον δρόμο της επιθετικότητας και της έμπρακτης ή ρητορικής αμφισβήτησης του διεθνούς δικαίου, οι κυρώσεις είναι μονόδρομος. Εάν, αντιθέτως, επιλέξει το δρόμο της βελτίωσης των σχέσεων της με την ΕΕ, ζητώντας αναβάθμιση της Τελωνειακής Ένωσης, η χώρα μας πρέπει να απαιτήσει η ενεργοποίηση όποιας τυχόν νέας συμφωνίας να έχει ως προϋπόθεση τη συμφωνία της Τουρκίας να παραπεμφθεί η διαφορά για την υφαλοκρηπίδα/ΑΟΖ στη Χάγη. Έχω χαρακτηρίσει την πρόταση αυτή ως «Ελσίνκι plus», ως ενεργητική δηλαδή διπλωματία κίνησης χωρίς την αναφορά σε «συνοριακές διαφορές», που περιείχαν τα Συμπεράσματα του Ευρωπαϊκού Συμβουλίου του Ελσίνκι. Η Κυβέρνηση απέρριψε αυτήν την πρόταση ως “υπεραπλουστευτική” χωρίς να τη συζητήσει. Υπενθυμίζω όμως ότι στο Ευρωπαϊκό Συμβούλιο του Μαρτίου αποφασίστηκε ότι αν η Τουρκία δείξει εποικοδομητική στάση, θα δοθεί εντολή για επίσημη έναρξη διαπραγματεύσεων για αναθεώρηση της Τελωνειακής Ένωσης. Αν υπάρξει τέτοια απόφαση η Ελλάδα θα την αποδεχθεί χωρίς ένα ευρύτερο πλαίσιο που οδηγεί στη Χάγη;\nΗ Τουρκία τι επιδιώκει με το θέμα της μειονότητας; Και εκτιμάτε πως θα έπρεπε το θέμα να θιγεί από τον Νίκο Δένδια στη συνέντευξη Τύπου των δύο Υπουργών;\nΚάθε Τούρκος αξιωματούχος που επισκέπτεται τη Θράκη οφείλει να σέβεται τη Συνθήκη της Λωζάννης που υπέγραψε και η χώρα του και η οποία αναφέρεται ρητά σε μουσουλμανική μειονότητα στη Θράκη. Ο ίδιος ο Τούρκος Πρόεδρος, άλλωστε, κατά την επίσκεψή του στη Αθήνα τόνισε ότι «Στη Δυτική Θράκη υπάρχει μουσουλμανική μειονότητα τουρκικής, πομακικής και ρομά προέλευσης.” Το ΥΠΕΞ ήταν σαφές σε αυτό το θέμα. Πέραν, όμως, του κοινού αυτού για όλες τις ελληνικές πολιτικές δυνάμεις τόπου, υπάρχουν πολλά βήματα και δημοκρατικές μεταρρυθμίσεις που πρέπει να γίνουν στη Θράκη, για να ενισχυθεί και να παγιωθεί η ισονομία της μειονότητας και να διορθωθούν λάθη του παρελθόντος. Αυτή είναι και η καλύτερη προστασία απέναντι στην εργαλειοποίησή του θέματος από την Άγκυρα. Για το σκοπό αυτό ο ΣΥΡΙΖΑ καταθέτει στην Κοινοβουλευτική Επιτροπή για την Θράκη συγκεκριμένες προτάσεις. Για εμάς τα πράγματα είναι ξεκάθαρα: οι αναγκαίες μεταρρυθμίσεις στην Θράκη αφορούν υποχρεώσεις του Ελληνικού κράτους έναντι Ελλήνων πολιτών και όχι τον ελληνοτουρκικό διάλογο.\nΕτικέτες: Γιώργος ΚατρούγκαλοςΚυριάκος ΜητσοτάκηςΜεβλούτ ΤσαβούσογλουΝίκος Δένδιας\nΖωή Κωνσταντοπούλου: Η γαλλική δικαιοσύνη εκθέτει την ελληνική για το σκάνδαλο έκδοσης του Βίννικ


KUROSHIRO VOLUME 1 - 2000-09 - GreekComics\nBy Melandros, April 11, 2008 in 2000-09\nΔημήτρης Ταξής (Taxi)\nGIGANTO Λίστα εκδόσεων\nΜια πλήρεις συλλογή απο τις πολύ καλές δουλειές του Taxi (Ταξής), οι οποίες άλλες είναι δημοσιευμένες στην Βαβέλ και άλλες είναι αδημοσίευτες...\nΣυνολικά 9 Ιστορίες...\nΠεριέχει και scetchbook (τελευταίες 25 σελίδες...) με δουλειές του...\nΓια την ποιότητα της έκδοσης δεν έχουμε να πούμε πολλά..... Μπορεί να γίνω κουραστικός, αλλά οι εκδόσεις της Giganto είναι μακράν απο τις καλύτερες σε ποιότητα (....αν όχι οι καλύτερες) και απο τις πιο καλόγουστες και συνάμα απο τις πιο ελκυστικές.....\nΚαι η πρώτη σελίδα με ένα σχέδιο απο τον Ταξή....\nΑφιέρωμα στον Δημήτρη Ταξή\nΤο πήρα κι εγώ, δεν πρόλαβα όμως να το διαβάσω. Τον είχα παρακολουθήσει - αν και όχι συστηματικά- από τη Βαβέλ. Η έκδοση είναι όντως πολύ καλή!\nΑκόμα χτυπάω το κεφάλι μου που δεν το αγώρασα.... Και μάλιστα δεν ξέρω και για πιο λόγο δεν το αγώρασα.....\nΑνδρέα μου, τουλάχιστον αυτό θα το βρείς πολύ έυκολα, όπως και ότι κυκλοφόρησε η Giganto...\nΜέχρι και εδώ Λάρισα θα έρθει...\nΑυτά είναι!! Δώστε κόμιξ στον λαό! Ευχαριστώ για τις πληροφορίες!\nΤο διάβασα χθές.Αρκετά καλές κάποιες ιστορίες.Πάντως το διάβασα σε 10 λεπτά και μετά στεναχωρέθηκα για τα 8μιση ευρώ που έδωσα.Θεωρώ γενικά οτι είναι ακριβό.Γι'αυτό που προσφέρει θα έπρεπε να κάνει 2-3 ευρώ.Κατα τα άλλα ξεχώρισα το home και την ιστορία με τη ληστεία.Και αυτή με το "χασάπη" καλή ήταν.\nΜου άρεσε πάρα πολύ!!! Αν και κάπως πολύ μαυρίλα χρωματικά για το γούστο μου,όσο περνούσαν οι σελίδες τόσο πιο πολύ ένιωθα να μου αρέσει!!\nΠολύ ωραίο το σχέδιο του Ταξή!!Και η έκδοση ωραία και προσεγμένη!!\nΤο πήρα και σε προσφορούλα οπότε μια χαρά ήταν!!!\nτο εξώφυλλο προϊδεάζει για πολύ καλύτερο σκίτσο από αυτό που έχει μέσα. όχι πως είναι κακό, απλά περίμενα κάτι άλλο. από εκεί και πέρα, αρκετές ιστορίες, ποικιλία στο αποτέλεσμα. δε θυμάμαι τώρα ποιές μου άρεσαν, ποιές βρήκα μέτριες και ποιές (ελάχιστες, αν θυμάμαι καλά) κακές. Για 8,5 γιούργια που λέει ότι έδωσε ο kKKK, stay far away. 2-2 1/2 στα 5 αστεράκια στη κλίμακά μου.\nΤο διάβασα μέσα σε 10 λεπτά - μπορεί και να'ταν 12, τι να σας πω - χάζεψα λίγο το sketchbook, ξανακοίταξα το εξώφυλλο μια τελευταία φορά και πάω να το χώσω σε μια κούτα.\nΑν ήταν δουλειά αρχών του '90 μπορεί και να το έβλεπα με λίγο περισσότερη ανοχή. Όμως για κυκλοφορία του 2008 με τόσα εκεί έξω, απλά δεν μου είπε τίποτα απολύτως.\nΠάλι καλά που η Giganto είχε uber-προσφορές στο Comicdom και δεν έδωσα 8μισι ευρώ...\nVictim no.3 για σήμερα. Για πάμε...\n~Lost In The Supermarket: wtf...Η μικρή Χλόη χάνεται σε ένα σούπερ μάρκετ και την τρώνε τα τρόφιμα. 3/10\n~Άμα δουλεύεις Νύχτα...: τρεις γκραφιτάδες πάνε και κάνουν γκράφιτι στο μετρό και ο σκληρός σεκιουριτάς γίνεται λούης. Χα. 6.2/10\n~PayBack: Μαφιόζοι εκδικούνται. Στο τέλος ο νικητής παίρνει το...κορίτσι. 4/10\n~6 Όροφοι Πιο Πάνω: Αθήνα, Νοέμβριος 2008. 2 άνθρωποι έχουν καταφέρει να μείνουν αμπαρωμένοι και ζωντανοί μερικούς μήνες στην έξοδο κινδύνου του μετρό στο Σύνταγμα, 6 ορόφους κάτω απ΄τη Γη. Πάνω χιόνι & ζόμπι. Μπρος γκρεμός και πίσω ρέμα. Καλό. 7.8/10\n~Jamaica travel: Ο Βαγγέλης & η Λίζα ληστεύουν μη αναίμακτα μια τράπεζα. 3.5/10\n~Το γράμμα: ένας τυφλός χάνει το γράμμα του και ακολουθεί απίστευτα ανατριχιαστικό twist που με οδηγεί στο να του βάλω 10/10. Μακράν.\n~DragonS: Μαγεία, χωρίς λόγια. Όταν δράκοι από γκράφιτι παίρνουν ζωή. 8.5/10\n~Home: Το σπίτι μας είναι εκεί που νιώθουμε σαν το σπίτι μας. Ακόμα και στην περίπτωση ενός σχεδόν νεκρού που βουλιάζει στην άβυσσο. Ατμοσφαιρικό, 7.3/10\n~Beefsteaks: Ο Βαγγέλης, ένας παχύσαρκος που καταναλώνει άπειρα burgers στο φαγάδικο της Λίτσας. Τότε ο Τάκης ο Κορίνθιος τον κάνει ό,τι...εχμ τρώει. Μου θύμισε το χειρότερο επεισόδιο της Buffy. 1.3/10\nΚαι μετά, το Sketchbook, όπου εκτός των δικών του χαρακτήρων έχει την Dark Phoenix του X-Men 3. Καλό μελάνι ο Ταξής. Αλλά αυτή η ανθολογία δε λέει στο σύνολό της. 53 σελίδες από τις 80 είναι μονάχα τα κόμικς, στα οποία γενική βαθμολογία βάζω ένα 6αράκι. Χίλιες φορές να έβαζε ιστορίες αντί για sketchbook. Θα έλεγε περισσότερο.\nΩραιο αλμπουμακι, το πηρα φετος απο το κομικντομ και νιωθω σαν να τους εκλεψα\nΩραιο το σκιτσο του Ταξή, μιλαει και κανει πολυ στο γουστο μου\nΗ ιστοριες αλλες καλες, αλλες μετριες και ισως μια-δυο κακες.\nΚακες μονο λογο του οτι ειναι εντελως εσωτερικης καταναλωσης, του κυκλου του δηλαδη.\nΑξιζε το ενα ευρω που εδωσα οπως θα αξιζε απολυτα και αν ειχα δωσει 3-4 ευρω.\nΘα προτιμουσα κι εγω περισσοτερες ιστοριες αντι για το sketchbook.\nEdited April 27, 2014 by batigoal\nτελικά ηταν καλό! μου άρεσε, ωραιες ιστοριες κ ομορφο σχέδιο!


Κόκκινος εφιάλτης στα Τρίκαλα - Λαμπάδιασε σπίτι » Global News\nGlobal News » Ειδήσεις » Κόκκινος εφιάλτης στα Τρίκαλα - Λαμπάδιασε σπίτι\nΠυρκαγιά ξέσπασε σε σπίτι σήμερα στις... 3:10 το μεσημέρι στην οδό Μετεώρων στα Τρίκαλα. Επικράτησε αναστάτωση στην γειτονιά, καθώς οι γείτονες, πήραν τα λάστιχα με το νερό και να έδωσαν σκληρή μάχη με τις φλόγες. Όπως κατέγραψε ο φακός του trikalazoom.gr στο σημείο έφθασαν δύο πυροσβεστικά οχήματα και έσβησαν την φωτιά απο το σπίτι πριν αυτή επεκταθεί και στα διπλανά σπίτια. ΠηγήVia: Ειδήσεις Related: "Κόκκινος εφιάλτης στα Τρίκαλα - Λαμπάδιασε σπίτι" ↓\nΣΟΚ - Καρφώνουν με σανίδες τις πόρτες και τα παράθυρα στα Τρίκαλα [photo]\nΠάτρα: "Λαμπάδιασε" αυτοκίνητο στην οδό Ανθείας - Στο σημείο ΕΛ.ΑΣ. και Πυροσβεστική


Τα πέτρινα γεφύρια της Αργιθέας - «Στολίδια» ανάμεσα στη φύση (Φωτογραφίες) - TRAVEL\nΠαρασκευή, 18 Ιουνίου 2021 09:39\nΤα πέτρινα γεφύρια της Αργιθέας - «Στολίδια» ανάμεσα στη φύση (Φωτογραφίες)\nΕξέχουσα θέση στη περιοχή της Αργιθέας έχουν τα περίφημα τοξωτά γεφύρια, εντυπωσιάζοντας τους επισκέπτες τους.\nΤα «στολίδια» αυτά φτιάχτηκαν για τη συνέχεια των δρόμων που διακόπτονται από φυσικά εμπόδια όπως τα ποτάμια και οι χαράδρες και αποτελούσαν βασικό επικοινωνιακό κόμβο για την μετακίνηση των κατοίκων οπότε και για την κοινωνική και εμπορική ζωή.\nΠέραν της χρηστικής τους σημασίας, τα γεφύρια μαζί με το φυσικό περιβάλλον που τα περικλείει συνθέτουν καρτποσταλικές εικόνες. Τα πρώτα γεφύρια που φτιάχτηκαν στην περιοχή ήταν από φυσικά υλικά όπως πέτρες και κορμοί δέντρων χωρίς ιδιαίτερη καταεργασία ενώ αργότερα κατά τη ρωμαϊκή εποχή κατασκευάστηκαν γεφύρια πέτρινα μονότοξα ή πολύτοξα με περισσότερη τέχνη και αντοχή χωρίς τη χρήση κονιάματος έτσι ώστε οι αρμοί μόλις διακρίνονται. Στην Αργιθέα τα περισσότερα γεφύρια είναι μονότοξα καθώς το πλάτος της κοίτης των ποταμών είναι μικρό. Τα μοναδικά πολύτοξα γεφύρια είναι δύο και βρίσκονται στον Αχελώο, το γεφύρι της Κουτσοκαμάρας, ρωμαϊκό του 16ου αιώνα και η κατά πολύ νεότερη γέφυρα του Καταφυλλίου που χτίστηκε το 1910. Τα γεφύρια της Αργιθέας συνοδεύουν διάφοροι θρύλοι με βάση ιστορικά γεγονότα και όχι μόνο.\n1. ΓΕΦΥΡΑ ΤΡΙΖΟΛΟΥ (ΚΑΡΥΑΣ)\nΕίναι το μεγαλύτερο και πιο εντυπωσιακό μονότοξο γεφύρι της Θεσσαλίας (μετά την ανατίναξη το 1948 της ιστορικής γέφυρας Κοράκου, που υπήρξε το μεγαλύτερο μονότοξο γεφύρι του ελληνικού χώρου και ίσως των Βαλκανίων) και σύμφωνα με την παράδοση χτίστηκε το 13ο αι.. Θεμελιωμένο πάνω σε συμπαγή βράχο έχει ελεύθερο άνοιγμα τόξου 32 μ., ύψος 16 μ. περίπου, πλάτος 2,20 μ. και πάχος 0,80 μ. Είναι κατασκευασμένο από πελεκητό ασβεστόλιθο και θεμελιωμένο στο βράχο. Το τόξο κατασκευάστηκε από πελεκητές πλάκες, ενώ τα τύμπανα από αργολιθοδομή. H Γέφυρα Τριζόλου γνωστή και ως «Καμάρα» βρίσκεται στη Δήμο Αργιθέας, κοντά στο χωριό Καρυά (Τριζόλο), στο οποίο οφείλεται και η ονομασία του, στη θέση « Βαΐτσι» και τρία (3) χλμ. από τη γέφυρα Αγορασιάς. Ένωνε τα χωριά της Ανατολικής και Δυτικής Αργιθέας, γεφύρωνε και γεφυρώνει το Λιασκωβίτικο ποταμό μετά τη συμβολή του Ανθηριώτικου ποταμού με τον Κνισοβίτικο, όλοι παραπόταμοι του Αχελώου. Είναι θεμελιωμένο όπως όλα τα πετρογέφυρα στην προέκταση συμπαγών βράχων εκατέρωθεν της κοίτης. Πέτρινα στηθαία δεν υπάρχουν σήμερα, αλλά σύμφωνα με μαρτυρίες των ντόπιων κατοίκων παλιά υπήρχαν. Το γεφύρι δεν παρουσιάζει προβλήματα ευστάθειας, γεγονός που οφείλεται στην επιμελή κατασκευή του, καθώς και στο συμπαγή πυρήνα του βράχου θεμελίωσης. Σήμερα χρήζει ανάγκης αρμολόγησης και στεγανοποίησης, ειδικά η περιοχή του τόξου, και το τμήμα γύρω από το κλείδωμα του χώρου του καταστρώματος και τμημάτων του εσωρραχίου. Επίσης κρίνεται απαραίτητη η ανακατασκευή των στηθαίων, ύστερα από σχετική μελέτη. Το τόξο «καλογραμμένο» και εντυπωσιακό, προκαλεί δέος, όχι μόνον όταν βρίσκεται κάποιος πάνω στο κλείδωμα, αλλά και κάτω από αυτό, συνοδευόμενο με ψυχική ανάταση, σεβασμό και θαυμασμό. Από παλιά μέχρι και τη δεκαετία του 1970, οι κάτοικοι της Καρυάς επικοινωνούσαν με τον κεντρικό δρόμο που οδηγεί στο Μουζάκι με μουλαρόδρομο μέσω του γεφυριού. Κάποια τυχαία κατολίσθηση έκοψε το μονοπάτι και από τότε δεν χρησιμοποιείται παρά την καλή του κατάσταση. Στο μεταξύ έγινε διάνοιξη νέου δρόμου και το γεφύρι – μνημείο σχεδόν ξεχάστηκε. Βρίσκεται κάτω από την Καρυά (Τριζόλο). Η πρόσβαση γίνεται είτε από τον κεντρικό δρόμο που περνά πάνω από το γεφύρι μέσω δύσκολου μονοπατιού, είτε παρόχθια με αφετηρία τη θέση Αγορασιά. Σήμερα δεν εξυπηρετεί τους κατοίκους της περιοχής, αφού τα μονοπάτια που χρησιμοποιούσαν παλιότερα έχουν πλέον εγκαταλειφθεί. Σώζονται μόνο μικρά τμήματα των μονοπατιών εκατέρωθεν της γέφυρας.\n2. ΓΕΦΥΡΑ ΛΙΑΣΚΟΒΟΥ (ΠΕΤΡΩΤΟΥ)\nΓέφυρα Λιάσκοβου (Πετρωτού): Εντυπωσιακό μονότοξο πετρογέφυρο με άνοιγμα τόξου 17μ. και ύψος 11μ. κτισμένο, σύμφωνα με εκτιμήσεις, τον 13ο αιώνα μ.Χ. σε θαυμάσιο φυσικό και άγριο περιβάλλον, το φαράγγι του Πετριλιώτη. Βρίσκεται 600μ. μετά τη διασταύρωση για Πετρωτό-Καλή Κώμη-Ελληνικά, στο δρόμο για Συκιά και Πηγές Άρτας στη θέση «Γέρακας» ή «Πυρήνα» Πετρωτού. Είναι κτισμένο πάνω στον άξονα της αρχαίας οδού Τρίκκης – Γόμφων – Αργιθέας – Αμβρακίας, Γεφυρώνει τα ρέματα Κουμπουργιανίτικο και Πλατανιά (Λιασκοβίτικο των ντόπιων) λίγο πριν αυτός εκβάλλει στον Αχελώο, εκεί όπου εκτελούνταν «τα έργα Συκιάς», μέσω μιας σήραγγας που κατασκευάστηκε για τις ανάγκες των έργων. (Ο όγκος, όμως τότε, του νερού του Αχελώου δεν άφησε τα νερά του «Λιασκοβίτη» να εκβάλλουν στον Αχελώο με αποτέλεσμα, μη βρίσκοντας άλλη διέξοδο, να πισωγυρίσουν και να δημιουργήσουν μια τεράστια λίμνη, η οποία υπερκάλυψε κατά πολλά μέτρα το πέτρινο γεφύρι). Βρίσκεται σε υψόμετρο 487 μ., έχει άνοιγμα τόξου 14,60 μ., 22μ. μήκος βάσης, 10,30μ ύψος τόξου,1,90μ πλάτος εσωραχίου και 1,40 ωφέλιμο κατάστρωμα. Φέρει συμμετρικές οπές διαστάσεων 10⃰ 10εκ.και βάθος 1,80 μ., η βάση ημικύκλιου τόξου σε ύψος 3 μ. από την κοίτη, πιθανόν για τη στήριξη σκαλωσιάς. Το 1979, ανατολικά του γεφυριού, τοποθετήθηκε η γέφυρα Μπέλεϋ, που εξυπηρετεί ακόμη τη συγκοινωνία Αργιθέας – Άρτας. Στις μέρες μας κάποιοι άμυαλοι, έσκαψαν το κατάστρωμα της γέφυρας για να βρουν θησαυρό, μετακινώντας δεκάδες πέτρες με κίνδυνο πλέον από τα νερά της βροχής και την υγρασία να υπάρξει διάβρωση, με ότι αυτό συνεπάγεται για την στατική του κατάσταση. Το γεφύρι του Πετρωτού στην Αργιθέα Καρδίτσας είναι ένα φυσικό τοπίο απίστευτου κάλλους. Από τα μικρά θαύματα της φύσης, είναι τόσο εντυπωσιακό και επειδή είναι και εύκολα προσβάσιμο έχει αποθανατιστεί πάρα πολύ σε κάθε εποχή, είτε από φωτογραφικούς φακούς είτε από μικρά δημιουργικά βίντεο.\n3. ΓΕΦΥΡΑ ΜΕΖΗΛΟΥ (ΔΡΟΣΑΤΟΥ)\nΒρίσκεται σε απόσταση 40 χιλιομέτρων από το Μουζάκι, στην ορεινή ανατολική Αργιθέα, στη θέση Τυρολόγος μετά το χωριό Βλάσι σε βραχώδη περιοχή δίπλα στην καινούρια γέφυρα και γεφυρώνει το Βλασιώτη ποταμό λίγο πριν εκβάλλει στον Πετριλιώτη. Για βάσεις του μοναδικού του τόξου, χρησιμοποιεί τα ίδια τα πέτρινα κοιλώματα του ποταμιού. Είναι η έξυπνη «οικονομία του λαϊκού τεχνίτη, που πέτυχε τοποθετώντας το διάδρομο διάβασης στο κατάλληλο ύψος Το γεφύρι είναι μονότοξο, με ημικυκλική μορφή τόξου. Το άνοιγμα του τόξου έχει μήκος 12,00 μέτρα και το ύψος του γεφυριού από την κοίτη του ποταμού 9,50 μ. Είναι θεμελιωμένο πάνω σε ιζηματογενή ασβεστόλιθο, απ’ όπου πάρθηκε και το υλικό κατασκευής του. Έχει δυο διαζώματα. Το κάτω διάζωμα έχει πάχος 0,75μ. και το πάνω πάχος 0,15μ..Το πλάτος του φορέα του γεφυριού είναι 2.00 μ. και το συνολικό μήκος του είναι 15,70 μ. Το υλικό κατασκευής της γέφυρας είναι πελεκητός ασβεστόλιθος. Τα τύμπανα έχουν κατασκευασθεί από λιθοδομή μορφής οριζοντίων αρμών όπως και το εσωρράχιο. Οι αρμοί του διαζώματος είναι πιο λεπτοί απ’ ότι στο υπόλοιπο γεφύρι. Η στατική κατάσταση του γεφυριού είναι πολύ καλή. Σε κάποια σημεία έχουν αποκολληθεί πέτρες από το διάζωμα. Θα μπορούσε να γίνει αρμολόγηση του γεφυριού σε ορισμένες θέσεις και συμπλήρωση του στηθαίου στις θέσεις που κατέρρευσε ύστερα από σχετική μελέτη. Το γεφύρι δεν είναι γνωστό το πότε έχει κατασκευαστεί. Υπολογίζεται όμως ότι έχει κατασκευαστεί την εποχή της τουρκοκρατίας όταν ακόμα η Αργιθέα ήταν το πέρασμα προς την Ήπειρο από τη Θεσσαλία.\n4. ΓΕΦΥΡΑ ΤΥΡΟΛΟΓΟΥ\nΒρίσκεται στην Ανατολική Αργιθέα στη θέση Τυρολόγος σε απόσταση 40 περίπου χιλιομέτρων από το Μουζάκι, λίγο πριν την ένωση του Βλασιώτη με τον Πετριλιώτη ποταμό,σε μια κατάφυτη και καταπράσινη τοποθεσία ώστε να είναι δύσκολη η φωτογράφισή του. Γεφυρώνει τον Πετριλιώτη. Το γεφύρι είναι μονότοξο, με ημικυκλική μορφή τόξου. Είναι επενδυμένο με σκυρόδεμα εκτός από το εσωρράχιο και γι’ αυτό είναι δύσκολη η αναγνώρισή του. Τα χαρακτηριστικά μεγέθη του πέτρινου γεφυριού που στάθηκε δυνατό να μετρηθούν είναι το πλάτος 2,00 μ. το ύψος 8,00 μ. το άνοιγμα του τόξου έχει μήκος 12,00 μέτρα και το πάχος στην κορυφή 0,90 μέτρα. Το πλάτος της ανακατασκευασμένης γέφυρας, που έχει ενταχθεί στο οδικό δίκτυο της περιοχής είναι 4,00 μέτρα και το μήκος 23,00 μέτρα. Το εσωρράχιο του παλαιού πέτρινου γεφυριού διακρίνεται πολύ καλά όπως και το βάθρο της γέφυρας στη σημερινή του κατάσταση. Κατεβαίνοντας στο ποτάμι διακρίνονται καλύτερα οι πελεκημένες πέτρες του εσωρραχίου. Το γεφύρι στο τμήμα που φαίνεται, είναι κατασκευασμένο από ασβεστόλιθο μορφής οριζόντιων αρμών. Οι αρμοί δεν φαίνονται γιατί είναι αρμολογημένο με τσιμεντοκονίαμα. Στατικά προβλήματα δεν υπάρχουν. Το γεφύρι δεν είναι γνωστό το πότε έχει κατασκευαστεί. Υπολογίζεται όμως ότι έχει κατασκευαστεί την εποχή της τουρκοκρατίας όταν ακόμα η Αργιθέα ήταν το πέρασμα προς την Ήπειρο από τη Θεσσαλία.Είθε κάποτε να αφαιρεθεί το «τσιμέντο» και να αποκαλυφθεί η προγενέστερη όψη του!\n5. ΓΕΦΥΡΑ ΚΟΠΛΕΣΙΟΥ (ΦΟΥΝΤΩΤΟΥ)\nΒρίσκεται στην Ανατολική Αργιθέα στη θέση Τυρολόγος σε απόσταση 45 χιλιομέτρων από το Μουζάκι στη διασταύρωση Λεοντίτου – Σπηλιάς σε βραχώδη περιοχή. Γεφυρώνει τον ποταμό Πετριλιώτη. Από μακριά φαίνεται σαν καινούρια γέφυρα λόγω της επένδυσης με σκυρόδεμα που έχει γίνει. Αυτό που φανερώνει την παλαιότητα της γέφυρας είναι το εσωρράχιο το οποίο έχει υποστεί επιμελημένη αρμολόγηση από τσιμεντοκονία σε ορισμένα σημεία. Το παλιό γεφύρι έχει πλάτος 2,30 μέτρα,ανοιγμα16,00 μέτρα, ύψος 10,00 μέτρα και πάχος στην κορυφή 1,10 μέτρα. Η παλιά θεμελίωση και το εσωρράχιο είναι κατασκευασμένα από ξεστό ασβεστόλιθο που αφθονεί στην περιοχή. Η λιθοδομή είναι μορφής οριζοντίων αρμών. Είναι το δεύτερο μονότοξο γεφύρι του Πετριλίωτη με δύο ανακουφιστικά ανοίγματα (που δεν φαίνονται). Για το γεφύρι δεν υπάρχουν μαρτυρίες για το χρόνο κατασκευής του. Υπολογίζεται ότι υπάρχει από την εποχή της τουρκοκρατίας, όταν ακόμα η Αργιθέα βρισκόταν στην περίοδο της ακμής της και ήταν το πέρασμα προς την Ήπειρο από τη Θεσσαλία. Το γεφύρι είναι μονότοξο με δυο ανακουφιστικά ανοίγματα αριστερά και δεξιά του τόξου. Καθώς προσεγγίζετε το γεφύρι νομίζετε ότι είναι νέα κατασκευή. Αυτό ισχύει για την τσιμεντένια επένδυση, όμως κατεβαίνοντας στην βάση του φαίνονται οι τοξωτοί φορείς και η επιμελημένη αρμολόγηση του εσωρραχίου. Είθε κάποτε να αφαιρεθεί το «τσιμέντο» και να αποκαλυφθεί η προγενέστερη όψη του!\n6. ΤΟ ΣΤΕΦΑΝΙΩΤΙΚΟ ΓΕΦΥΡΙ\nΤο τρίτο μονότοξο γεφύρι του Πετριλίωτη, στη θέση «Ραγάζια» με δύο ανακουφιστικά ανοίγματα, στην ίδια διαδρομή όπως τα προηγούμενα, Κοπλεσίου και Τυρολόγου. Βρίσκεται στην Ανατολική Αργιθέα στη θέση Ραγάζια στο δρόμο προς τη Στεφανιάδα και Σπηλιά, 50 km από το Μουζάκι, σε βραχώδη περιοχή. Γεφυρώνει τον ποταμό Πετριλιώτη. Η φωτογράφιση του γεφυριού από κοντά είναι δύσκολη. Το γεφύρι είναι μονότοξο ημικυκλικής μορφής με δυο ανακουφιστικά ανοίγματα εκατέρωθεν του τόξου. Το άνοιγμα του γεφυριού έχει μήκος 16,00 μέτρα και ύψος 11,80 μέτρα. Είναι θεμελιωμένο σε βραχώδες πέτρωμα. Το διάζωμα έχει πάχος 0,60 μέτρα. μέτρα. Τα ανακουφιστικά ανοίγματα έχουν πλάτος 1,00 μέτρο και ύψος 2,00 μέτρα. Το διάζωμα τους έχει πάχος 0,30 μέτρα. Το πλάτος του γεφυριού είναι 4,00 μέτρα και το μήκος 22,00μετρα. Πάνω στο γεφύρι έχει κατασκευαστεί στηθαίο από σκυρόδεμα το οποίο έχει ύψος0,80 μέτρα και προεξέχει εν προβόλω από το γεφύρι αριστερά και δεξιά 0,70 μέτρα. Το γεφύρι βρίσκεται σε πολύ καλή κατάσταση. Είναι ενταγμένο στο οδικό δίκτυο της περιοχής αλλά απαγορεύεται η διέλευση οχημάτων πάνω από 5 τόνους. Τα περισσότερα παλιά πέτρινα γεφύρια είναι ενταγμένα στο οδικό δίκτυο της περιοχής γιατί δεν είναι δυνατή η χάραξη νέου δρόμου σε άλλες θέσεις γι’ αυτό, έχουν υποστεί προσθήκες από οπλισμένο σκυρόδεμα. Τα υλικά κατασκευής έχουν παρθεί από τη γύρω περιοχή που αφθονεί σε πέτρες. Τα διαζώματα είναι από λαξευτό ασβεστόλιθο και τα τύμπανα και το εσωρράχιο από ξεστό ασβεστόλιθο μορφής οριζοντίων αρμών. Οι αρμοί είναι κανονικού πάχους. Είναι απαραίτητη διατήρηση του γεφυριού αυτού λόγω της μοναδικής μορφής που έχει. Θα πρέπει να κατασκευαστεί καινούρια γέφυρα σε άλλη θέση χωρίς αυτή να υποστεί καμία μεταβολή. Το γεφύρι πρέπει να κατασκευάστηκε την περίοδο της Τουρκοκρατίας όπως και τα περισσότερα στην Αργιθέα. Από ιστορικές καταγραφές υποθέτουμε ότι αυτά τα γεφύρια πρέπει να κατασκευάστηκαν την εποχή του Αλή Πασά όταν πήρε το πασαλίκι του και τη Θεσσαλία και ο δρόμος από τα Γιάννενα, για το στρατιωτικό κέντρο του Φαναριού περνούσε από την Αργιθέα και την Πετριλιώτικη ποταμιά.\n7. ΤΟ ΓΕΦΥΡΙ ΤΟΥ «ΚΟΡΑΚΟΝΗΣΙΟΥ»\nΓεφυρώνει το ρέμα Αρέντας, 400 μέτρα περίπου, πριν τη συμβολή του με τον Αχελώο, στην τοποθεσία «Κορακονήσι». Εξυπηρετούσε την επικοινωνία των χωριών Μυροφύλλου & Πολυνερίου με τα Ελληνικά και από εκεί προς Μουζάκι, Τρίκαλα, Καρδίτσα. Η παράδοση αναφέρει ότι από το γεφύρι περνούσε η αρχαία οδός «Αμβρακία» που ένωνε τη Θεσσαλία με την Ήπειρο. Σήμερα το γεφύρι είναι απροσπέλαστο. Τα παλιά μονοπάτια, που οδηγούσαν σ’ αυτό, έκλεισαν από διάφορες επιχωματώσεις και κατολισθήσεις. Το γεφύρι είναι μονότοξο με αρκάδες, και με ημικυκλική μορφή τόξου Το άνοιγμα του τόξου έχει μήκος 9,20 μέτρα και το ύψος του γεφυριού από την κοίτη του ποταμού είναι 6,30μ. Το διάζωμα τόξου έχει πάχος 0,45μ. και το κλειδί του διαζώματος 0,50μ. Το πλάτος του φορέα είναι 2,50μ. και το πλάτος καταστρώματος 2,20μ. Το συνολικό μήκος της γέφυρας είναι 23,30μ. (ανάπτυγμα). Το δεξιό βάθρο του είναι θεμελιωμένο σε συμπαγή βράχο και το αριστερό στην κοίτη του ποταμού. Λόγω της μορφολογίας του εδάφους, το αριστερό σκέλος της γέφυρας έχει πολύ μεγαλύτερη κλίση από το δεξιό. Τα στηθαία είναι εντελώς κατεστραμμένα. Υπάρχουν μεμονωμένες «αρκάδες» (όρθιες πέτρες). Για την κατασκευή της γέφυρας έχει χρησιμοποιηθεί ψαμμίτης. Στο διάζωμα του τόξου οι πέτρες είναι επιμελώς λαξευτές και στο εσωρράχιο με λιθοδομή μορφής οριζόντιων αρμών. Τα τύμπανα κτίστηκαν από αργολιθοδομή.\nΕντοιχισμένη πλάκα, στο αριστερό τύμπανο (κατάντι) του γεφυριού, φέρει χρονολογία κατασκευής 1241(!)1201..Όμως η τεχνοτροπία κατασκευής της γέφυρας ανάγεται στον 18ο αιώνα. Ίσως η εντοιχισμένη πλάκα με την χρονολογία να ανήκει σε παλιότερο γεφύρι που ήταν στη θέση του σημερινού.\nΠιο ομαλή και ήπια η προσέγγιση γίνεται από την πλατεία του χωριού Ελληνικά Αργιθέας, όπου σε 500μ. υπάρχει ξύλινη πινακίδα ”προς γεφύρι Καρακονησίου 6 χλμ.”\nΡωμαϊκή δίτοξη, ίσως τρίτοξη γέφυρα του 16 π.Χ. μέσα στην κοίτη του Αχελώου. Πριν το χτίσιμο της Γέφυρας Κοράκου, την οδική σύνδεση εξυπηρετούσε η δίτοξη ή τρίτοξη καμάρα 800 μέτρα από εδώ μεταξύ των θέσεων «Πλατανιάς» Βρεσθενίτσας κοντά στο «Σαμάρι-Σμίξη» όπως κατεβαίνει ο Αχελώος και « Λογγούλα ή Ντρασκός» Λιασκόβου, ονομάζεται δε « Κουτσοκαμάρα ή Κουτσογέφυρο» και κτίσθηκε τα πρώτα Ρωμαϊκά χρόνια. Προφανώς το μεσαίο και το ακρινό προς Βρεσθενίτσα τόξο καταστράφηκαν ή από το σεισμό του 1466 ή από κατολίσθηση και τότε επιλέχθηκε η θέση στο εδώ βραχοστένωμα και χτίσθηκε η γέφυρα Κοράκου ο δε δρόμος από Γέφυρα Λιασκόβου στη θέση Πυρήνα μέσω Ντρασκού καταργήθηκε και χαράχθηκε νέος μέσω του διάσελου Πέντε Αδέρφια. Πρόκειται για το αρχαιότερο πέτρινο γεφύρι της Αργιθέας πάνω στην αρχαία οδό που ένωνε την Αμβρακία με τους Γόμφους και την Τρίκκη. Εξυπηρετούσε τους αρχαίους οικισμούς – πολίχνες της Αθαμανίας. Ήταν σε χρήση έως τις αρχές του 16ου αιώνα, εποχή που τμήμα της κατέρρευσε. Το 1520 με την κατασκευή σε γειτονικό σημείο του ποταμού, της γέφυρας Κοράκου, αποκαταστάθηκε πλήρως η επικοινωνία. Το προς το μέρος της Συκιάς Πετρωτού τόξο είχε ύψος 7μ. και άνοιγμα 14μ. Το 1955 δίπλα από το βάθρο της, προς τη Συκιά, βρέθηκαν πέντε τάφοι ρωμαϊκής εποχής με αντικείμενα στρατιωτών. Ανήμπορο θύμα της φθοράς του χρόνου και των κολοσσιαίων νέων έργων μέχρι πρόσφατα μετρούσε μέρες ζωής. Ένα από τα ιστορικά μνημεία που μπορούσε να σωθεί μετά την κατάκλιση και τη δημιουργία της λίμνης Συκιάς. Λόγω πλήρους και αινιγματικής αδιαφορίας των τοπικών αρχών, κληρονόμων της Αργιθεάτικης παράδοσης, δεν σώθηκε. Σήμερα έχει καταχωθεί από τα μπάζα των εργασιών του φράγματος.\n9. ΓΕΦΥΡΙ ΘΕΡΙΝΟΥ Ή ΑΓ. ΜΗΝΑ\nΜικρό μονότοξο γεφύρι στη θέση «Άγιος Μηνάς», με καλοδουλεμένους καμαρόλιθους στο τόξο. Βρίσκεται στα πρώτα 100μ. του δρόμου προς Μεσοβούνι, πίσω από την εκκλησία του Αγίου Μηνά. Εξυπηρετούσε την επικοινωνία της Δυτικής Αργιθέας, της περιοχής Αχελώου και Ραδοβυζίου Ηπείρου. Θαυμάσιο το φυσικό περιβάλλον γύρω του. Το 1993 χαρακτηρίστηκε ιστορικό διατηρητέο μνημείο (ΦΕΚ 546/ Β’ / 27.7.1993), προκειμένου στη συνέχεια να επισκευαστεί και να αναδειχθεί. Αν και πέρασαν 27 χρόνια από τότε όχι μόνο δεν αναδείχτηκε ή επισκευάστηκε αλλά «δεν μπήκε λιθαράκι ή κόκκος άμμου» όπως αναφέρουν οι ντόπιοι.\n10. ΓΕΦΥΡΙ (ΚΝΙΣΟΒΟΥ) ΑΡΓΙΘΕΑΣ\nΜικρό μονότοξο γεφύρι στον Κνισοβήτικο πόταμο παραπόταμο του Αχελώου. Βρίσκεται στην άκρη της εισόδου της Τοπικής Κοινότητας Αργιθέας, στο ποτάμι, όπου πρόσφατα έγινε ανάπλαση και πλακόστρωση του μονοπατιού και από το γεφύρι οδηγεί στον παλιό νερόμυλο.\n11. ΓΕΦΥΡΙ ΣΤΕΦΑΝΙΑΔΑΣ\nΤο μικρότερο από όλα τα πετρογέφυρα της Αργιθέας. Εντός του οικισμού, στο ποταμάκι λίγα μέτρα από την εκκλησία της Κοίμησης της Θεοτόκου, δίπλα από την σκεπαστή όμορφη πέτρινη βρύση. Γεφυρώνει το ρέμα της Ιτιάς που εξυπηρετούσε τους ντόπιους κυρίως κατοίκους.\n12. ΓΕΦΥΡΙ (ΜΠΟΥΚΟΒΙΤΣΑΣ) ΑΝΘΗΡΟΥ\nΒρίσκεται στην είσοδο του χωριού, στο γραφικό ρέμα της Γκούρας. Πριν χρόνια, όταν έφτασε ο αμαξιτός δρόμος στο Ανθηρό το πετρογέφυρο τσιμεντοστρώθηκε και σήμερα αν κάποιος δεν το γνωρίζει είναι δύσκολο ακόμα και να το εντοπίσει. Εξυπηρετούσε τους ντόπιους κυρίως κατοίκους και αυτούς προς τους ανατολικούς οικισμούς του Ανθηρού και την περιοχή των Τρικάλων.\n13. ΓΕΦΥΡΙ ΚΑΤΑΦΥΛΛΙΟΥ Ή ΑΥΛΑΚΙΟΥ\nΕντυπωσιακή γέφυρα των αρχών του 20ου αι, στη θέση «Τριχιές» Καταφυλλίου. Διαθέτει τέσσερα ανισομερώς τοποθετημένα δευτερεύοντα, πλήρως ημικυκλικά τόξα και ένα κύριο 24ων μ. με μήκος βάσης 54,5μ. και ύψος από την κοίτη 13μ. Γεφυρώνει τον Αχελώο στα διοικητικά όρια των νομών Καρδίτσας, Ευρυτανίας, Αιτωλοακαρνανίας και Άρτας. Μαζί με τις άλλες δύο της ίδιας εποχής, στη Μεσοχώρα Τρικάλων και Τέμπλας στα σύνορα των νομών Αιτωλοακαρνανίας – Ευρυτανίας, αποτελούν τα τελευταία δείγματα της άφθαστης τέχνης των λαϊκών μαστόρων της εποχής που στην αρχή του περασμένου αιώνα 1908 – 1910 (κατ’ άλλους 1907 – 1911), συνδυάστηκε με την υψηλή επιστημονική κατάρτιση των μηχανικών. Σκαλιστή επιγραφή σε «καπάκι» στύλου στηθαίου ανέφερε: [λαϊκός] «ΑΡΧ[Ι]ΤΕΚ]ΤΩΝ]: Χ.ΚΥΡΚΟΣ 1…8 – 1910». Από την επιγραφή (εκλάπη το 2009) πρέπει να δεχτούμε ως χρόνο κατασκευής τα έτη 1908 – 1910. Η ίδια επιγραφή μας δίνει το όνομα του αρχιπρωτομάστορα ή εκείνου του πρωτομάστορα που αποπεράτωσε το έργο. Στο χώρο αυτό κατέληγαν «οι δρόμοι των χειμαδιών», καθώς από εκεί πέρναγαν τα κοπάδια από και προς τα χειμαδιά της Αιτωλοακαρνανίας. Στις αρχές του 1900 ο πολιτικός Νικόλαος Στράτος ήταν αυτός που ενήργησε για την κατασκευή της, όπως έκανε και για της γειτονικής Τέμπλας. Έγιναν με σχέδια μηχανικών και ανάδοχος και των δύο ήταν ο Κωνσταντίνος Ν. Παρίσης. Το 1986 χαρακτηρίστηκε ιστορικό διατηρητέο μνημείο (ΦΕΚ 890/ Β’ / 19.12.1986) και το 1992 εγκρίθηκε μελέτη μερικής επισκευής του. Πράγματι οι επισκευές έγιναν με καθυστέρηση και αφού ορισμένα τμήματά του είχαν καταρρεύσει. Τα τελευταία χρόνια με τις μεγάλες πλημμύρες του 2015 κυρίως, η γέφυρα υπέστη αρκετές φθορές και έγιναν κάποιες εργασίες αποκατάστασής της\n14. ΓΕΦΥΡΑ ΚΟΡΑΚΟΥ\nΧτίσθηκε, από το Μητροπολίτη των γεφυριών Βησσαρίωνα το Β΄ το 1527- 1529 ( και όχι το 1514, όπως μέχρι σήμερα γράφεται), που την ονόμασε «του Κοράκου» λόγω του ύψους της και «επειδή την ημέρα των εγκαινίων σταθείς εις το μέσον της γέφυρας και ερωτών πως με βλέπετε, οι μαστόροι του απήντησαν: σαν κόρακα, αυτός τους είπε: έ τότε γέφυρα του Κοράκου να είναι το όνομά της». Γεφύρωνε σε κατάλληλο σημείο τον Αχελώο ποταμό στα όρια Θεσσαλίας – Ηπείρου, των νομών Καρδίτσας και Άρτας και των δήμων Αργιθέας και Τετραφυλλίας ( σήμερα Γεωργίου Καραϊσκάκη). πάνω στον αρχαίο δρόμο που από τους Γόμφους και μέσω της Αργιθέας – Κουτσοκαμάρας οδηγούσε στην Αμβρακία(Άρτα). Ήταν το μεγαλύτερο μονότοξο γεφύρι των Βαλκανίων σε υψόμετρο: 435 μέτρα με άνοιγμα βάσης 49,50 μέτρα. Δεν φέρει επιγραφή και σήμερα είναι σχεδόν ολοκληρωτικά κατεστραμμένη εκτός από μικρό ακρόβαθρο – πόδι της Γέφυρας προς Συκιά. Το περπατητό οδόστρωμα της γέφυρας, σε σχέση με το μήκος του (εκτιμάται για πάνω από 80 μέτρα) και το τρομερό ύψος του, είναι από τα πιο στενά. ΄Ηταν καμπυλωτό με καλντερίμι στην αρχή και ανεβαίνοντας κατέληγε σε πλατύσκαλο για να μειώνεται ο κίνδυνος. Το τόξο ήταν διπλό ημικυκλικό (Ρωμαϊκό) με σχιστόλιθο πελεκημένο, με πρώτη και δεύτερη στρώση πέτρας και ύστερα στρωμένη με καλντερίμι. Δεν έφερε αρκάδες (όρθιες στενόμακρες πέτρες) αλλά πολύ χαμηλό στηθαίο – παραπέτια στις άκρες των εξωραχίων για προστασία των διερχομένων. Το περπατητό οδόστρωμα της γέφυρας, σε σχέση με το μήκος του (εκτιμάται για πάνω από 80 μέτρα) και το τρομερό ύψος του, είναι από τα πιο στενά. Το συνδετικό υλικό φαίνεται να έχει πρώτη ύλη το σχιστόλιθο και το κερέτσι ή κουρασάνι( μέσα βάζανε και μαλλί γιδιών με ασπράδι αυγών για να είναι πιο σταθερό και ανθεκτικό). Από τη μεριά της Αργιθέας υπήρχε μονοπάτι με καλντερίμι που οδηγούσε στην Κούλια κι ύστερα στη γέφυρα. Σήμερα αυτό έχει καταχωθεί και καταστραφεί από τα έργα του Φράγματος (διπλανή σήραγγα). Το κλείδωμα της γέφυρας στην πλευρά της Αργιθέας είναι επάνω στο βράχο. Εκεί τοποθετήθηκαν και κλειδώθηκαν οι γωνίες από τον πρωτομάστορα και ξεκίνησαν τα θεμέλια. Στα ακρόβαθρα ήταν όλη η μαστοριά και τέχνη γιατί εκείνα θα άντεχαν το τεράστιο βάρος της γέφυρας. Έχουμε εκπληκτικό δέσιμο, εκπληκτική αρμονία της Καμάρας με το περιβάλλον. Τα καμαρολίθια και τα γωνολίθια ήταν άριστα πελεκημένα και χτισμένα τόσο στο εσωράχιο (άντυγα) του τόξου όσο και της στεφάνης( η κάτω σειρά των θολιτών που βλέπουν προς το νερό). Δεν υπήρχε ψευτοκαμάρα-ανακουφιστικό τόξο σε κανένα από τα δύο άκρα του. Δεν υπήρχε καμπανάκι για τον αέρα στο εσωράχιο. Το φυσικό ανάγλυφο στο σημείο σε συνδυασμό με το μεράκι του Πρωτομάστορα του εδωσαν την άριστη αρχιτεκτονική του δομή σε μονότοξη έκφραση. Τη γέφυρα φρουρούσαν δυο Κούλιες, (Καζάρμες-Φυλάκια). Σήμερα το μόνο κτήριο που σώζεται και θυμίζει τοπαρελθόν και το θεογέφυρο είναι η ετοιμόρροπη Κούλιααπό τη μεριά της Συκιάς. Από μεριά των Πηγών σήμερα δεν υπάρχει τίποτε. Η Γέφυρα Κοράκου άντεξε στο χρόνο. Έζησε για 422 χρόνια άντεξε σε σεισμούς, κατακλυσμούς, βαρυχειμωνιές και μανιασμένες κατεβασιές του Άσπρου. Έμελλε όμως η μοίρα της να πέσει θύμα του εμφυλίου στις 28 Μαρτίου του 1949 (ανατινάχθηκε από αντάρτες της ΙΙ Μεραρχίας του καπετάν Διαμαντή σε μια από τις φονικότερες μάχες του εμφυλίου από ανθρώπινα χέρια, όπως από ανθρώπινα χέρια φτιάχτηκε.\nΠερισσότερα σε αυτή την κατηγορία: « Λίμνη Ζηρού: Ένας υδάτινος μικρός παράδεισος (Φωτογραφίες) Πόρτο Βαθύ: Η παραλία στη Θάσο με τη «μαρμάρινη» γοητεία (Βίντεο) »


Αντετοκούνμπο: «Σκεφτόμουν, "ω, σκ@τ@, κόλλησα" και πέταξα την μπάλα στο ταμπλό» %\nΑντετοκούνμπο: «Σκεφτόμουν, “ω, σκ@τ@, κόλλησα” και πέταξα την μπάλα στο ταμπλό»\nΟ Γιάννης Αντετοκούνμπο αναφέρθηκε στο απίθανο καλάθι που σημείωσε, με την πάσα στον εαυτό του μέσω του ταμπλό και η παραδοχή του ήταν ειλικρινέστατη.\nΟ Γιάννης Αντετοκούνμπο θα μπορούσε να σκαρφιστεί κάτι εντυπωσιακό. Μία μικρή ιστορία για να μεγαλώσει το… μύθο ενός απίθανο καλαθιού.\nΗ άμυνα των Μπόστον Σέλτικς, στο Game 1 της σειράς, εγκλώβισε τον Αντετοκούνμπο σε εκείνη τη φάση. Και εκείνος αποφάσισε να πασάρει στον εαυτό του, με τη βοήθεια του ταμπλό και να φτάσει σε ένα εντυπωσιακό κάρφωμα.\nΚατά τη διάρκεια της συνέντευξης Τύπου ρωτήθηκε γι’ αυτό. Και η απάντησή του δε διέθετε κάτι ηρωϊκό. Είχα την μπάλα και σκεφτόμουν “ω, σκ@τ@, κόλλησα”. Οπότε πέταξα την μπάλα στο ταμπλό και ο Θεός με ευλόγησε με την ικανότητα να πηδάω, οπότε πήρα την μπάλα και τελείωσα την φάση», ήταν η απόκρισή του, εξηγώντας ότι ακολούθησε το ένστικτό του.\nΓια τα μόλις 10 δίποντα των Σέλτικς και την σημασία σε αυτό του ίδιου και του Λόπεζ στην άμυνα: «Νομίζω ότι κάναμε καλή δουλειά με το να τους στέλνουμε στο “ζωγραφιστό” και να έχουμε κορμιά πάνω τους. Ήμασταν ενεργοί στην άμυνα, κάναμε τάπες, κερδίσαμε επιθετικά φάουλ. Ξέρουμε ότι ο Χόλιντεϊ και ο Μάθιους θα πιέσουν την μπάλα και πρέπει να σταθούμε πίσω τους για να δώσουμε βοήθεια».\nΓια το αν ο Λόπεζ έδειξε στο Game 1 με τους Σέλτικς πόσο σημαντικός είναι: «Δεν το έδειξε μόνο σήμερα, αλλά και στα προηγούμενα παιχνίδια. Είναι τεράστιος για εμάς, για την άμυνά μας. Είναι ενεργός όταν οι αντίπαλοι πάνε προς το καλάθι, είναι πάντα εκεί και μας καλύπτει όλους. Παίρνει ριμπάουντ. Έκανε σπουδαία δουλειά».\nΓια τις 7 ασίστ στο πρώτο ημίχρονο και πόσο σημαντικό είναι να έχει ενεργούς όλους τους συμπαίκτες του: «Εγώ απλώς προσπαθώ να είμαι επιθετικός. Να βγάλω φάσεις, να πάω προς το καλάθι, να πάρω την σωστή απόφαση. Αν κάποιος συμπαίκτης μου είναι ελεύθερος να του πασάρω την μπάλα. Αν έχω χώρο, να πάω μέχρι μέσα, αν είμαι ελεύθερος να σουτάρω. Προσπαθώ να κάνω απλά τα πράγματα. Οι συμπαίκτες μου όμως ήταν εκεί που έπρεπε, ήταν ελεύθεροι και έβαλαν σουτ».\nΓια το alley oop στον εαυτό του και τι είδε σε εκείνη την φάση: «Είχα την μπάλα και σκεφτόμουν “ω, σκ@τ@, κόλλησα”. Οπότε πέταξα την μπάλα στο ταμπλό και ο Θεός με ευλόγησε με την ικανότητα να πηδάω, οπότε πήρα την μπάλα και τελείωσα την φάση».\nΓια το αν οι Μπακς έθεσαν τον τόνο με την άμυνά τους: «Αμυντικά θέσαμε τον τόνο. Αυτό οφείλεται σε όλους μας όμως. Από τον Χόλιντεϊ και τον Μάθιους, μέχρι εμένα, τον Πόρτις και τον Λόπεζ. Όσοι πατάνε στο παρκέ έχουν την περηφάνεια στην άμυνα, ενώ για να τελειώσει η άμυνα πρέπει να πάρουμε και το ριμπάουντ. Ό,τι και να γίνει στην επίθεση, στην άμυνα πρέπει να είμαστε ενωμένοι και να τους δυσκολέψουμε».\nΓια το ότι φορτώθηκε γρήγορα με τρία και μετά τέσσερα φάουλ στην τρίτη περίοδο: «Ήταν ανόητα φάουλ. Στο ένα από αυτά, δεν παραπονιέμαι ποτέ, αλλά… δεν έχει σημασία. Ήταν ανόητα φάουλ».\nΓια το ότι οι Σέλτικς επιχείρησαν 50 τρίποντα και αν αυτό οφείλεται σε επιλογή των Μπακς: «Όχι, νομίζω ότι απλώς αρέσει στους Σέλτικς να σουτάρουν τρίποντα. Βρίσκουν ρυθμό όταν τα βάζουν. Εμείς απλώς πρέπει να κάνουμε ό,τι μπορούμε για να τους μαρκάρουμε. Πρέπει να προσπαθούμε να τους δυσκολέψουμε».\nΓια το τι έχει αλλάξει στους Μπακς από το Game 2 της σειράς με τους Μπουλς και γύρισαν τον διακόπτη: «Νομίζω ότι παίζουμε πλέον πολύ σκληρά στην άμυνα. Καταλάβαμε ότι για να νικήσουμε πρέπει να παίξουμε άμυνα. Στην επίθεση μας λείπει ένας από τους καλύτερους σκόρερ μας (σ.σ Μίντλετον), οπότε πρέπει να παίξουμε καλή άμυνα και στην άλλη πλευρά του παρκέ θα βρούμε την λύση.\nΜπορεί αυτός που θα δώσει την λύση στην επίθεση να είναι ο Χόλιντεϊ, ο Άλεν, εγώ ο Πόρτις. Αν όμως δεν παίξουμε άμυνα, δεν έχουμε καμία τύχη να μείνουμε στο παιχνίδι. Μετά την ήττα από τους Μπουλς στο Game 2 το σκεφτήκαμε αυτό».\nΓια το τι έκαναν οι Σέλτικς στην άμυνα και τον δυσκόλεψαν: «Έπαιξαν δυνατά, έδιναν βοήθειες, έπαιξαν καλά».\nΓια το τι έμαθε από το Game 1 με τους Σέλτικς: «Δεν έχω δει ακόμα το φιλμ, δεν ξέρω. Μόλις το δούμε θα μάθω σίγουρα κάτι και ελπίζω αυτό να συνεχιστεί και στο Game 2».\nΓια το αν έχει βγάλει όνομα για το κάρφωμά του με την βοήθεια του ταμπλό: «Όχι. Είναι απλώς ένστικτο. Κάποιες φορές πιάνει, κάποιες άλλες όχι. Τώρα τελευταία λειτουργεί».\n«Μου αρέσει να πονάω μετά το ματς»\nΓια το πώς αισθάνεται και αν πονάει το χέρι του ή το σώμα του και αν θα παραδεχθεί ποτέ ότι πονάει: «Ίσως είμαι περίεργος, αλλά παίζω καλύτερα όταν το παιχνίδι είναι σκληρό. Μου αρέσει να πονάω μετά το παιχνίδι. Δεν ξέρω γιατί. Ίσως είμαι περίεργος».\nΑν το παιχνίδι τελειώσει και το σώμα μου δεν πονάει, νιώθω ότι δεν τα έδωσα όλα. Προφανώς όλοι νιώθουν ότι πονάνε και είναι κουρασμένοι. Είναι όμως τα playoffs και πρέπει να ετοιμαστούμε για το επόμενο παιχνίδι».\nΓια τις no look πάσες στον Πόρτις και τον Άλεν, αν τους είδε πριν πασάρει και αν έχουν βρει χημεία: «Φυσικά τους είδα, δεν θα τους πάσαρα αν δεν τους έβλεπα. Απλώς ξέρω πως αν τους πασάρω δεν θα διστάσουν, θα σουτάρουν. Ο Άλεν το έχει αποδείξει ότι μπορεί να βάλει σουτ και πρέπει να του δώσω την μπάλα αν είναι ελεύθερος.\nΤο ίδιο ισχύει και με τον Πόρτις. Τον εμπιστεύομαι. Συνήθως τον μαρκάρουν ψηλοί παίκτες, οι οποίοι έρχονται σε βοήθεια. Ο Μπόμπι πάντα είναι ελεύθερος και έχω χτίσει αυτή την σχέση εμπιστοσύνης μαζί του. Ξέρω ότι δεν θα διστάσει. Αυτό ισχύει για όλους τους συμπαίκτες μου, δεν διστάζουν ποτέ. Αυτό που δίνει αυτοπεποίθηση ότι πρέπει να τους πασάρω όταν είναι ελεύθεροι».\n@Photo credits: YouTube


Γινε Ταχυδακτυλουργος - Χομπυ-σπορ (BKS.0804002)\nΑρχική > Βιβλία > Χόμπυ • Σπορ > ΓΙΝΕ ΤΑΧΥΔΑΚΤΥΛΟΥΡΓΟΣ\nΝΑΜΠΟΥΤΑ Α. στην κατηγορία ΧΟΜΠΥ-ΣΠΟΡ\nΣυγγραφέας: ΝΑΜΠΟΥΤΑ Α.\n120 ΚΟΛΠΑ, ΤΡΥΚ, ΜΑΝΤΙΚΑ ΤΕΧΝΑΣΜΑΤΑ, ΤΑΧΥΔΑΚΤΥΛΟΥΡΓΩΝ ΚΑΙ ΜΑΓΩΝ\n120 κόλπα, τρυκ, φάρσες, μαντικά τεχνάσματα ταχυδακτυλουργών και μάγων.\nΈνα βιβλίο-οδηγός για να διασκεδάσετε, να χαρείτε, να εντυπωσιάσετε φίλους, γνωστούς και άγνωστους, μ' έναν άλλο, πρωτότυπο, τρόπο.\nΈνας έξυπνος φίλος μαζί σας: σε συντροφιές, πάρτυ, εκδρομές.\nΚατάλληλο για ερασιτέχνες αλλά και για επαγγελματίες ταχυδακτυλουργούς.\nΓΙΝΕ ΤΑΧΥΔΑΚΤΥΛΟΥΡΓΟΣ (BKS.0804002)\nΓΙΝΕ ΤΑΧΥΔΑΚΤΥΛΟΥΡΓΟΣ BKS.0804002 ΝΑΜΠΟΥΤΑ Α. ΝΑΜΠΟΥΤΑ Α. ΧΟΜΠΥ-ΣΠΟΡ ΓΙΝΕ ΤΑΧΥΔΑΚΤΥΛΟΥΡΓΟΣ


Η ανομία των δρόμων, οι ανίκανοι υπουργοί και η ευθύνη του Τσίπρα - Ανοιχτό Παράθυρο\nHomeΠαρεμβάσειςΗ ανομία των δρόμων, οι ανίκανοι υπουργοί και η ευθύνη του Τσίπρα\nΠριν από πολλά χρόνια ένας υπουργός του Ανδρέα Παπανδρέου αντιμετώπιζε πρόβλημα με την δυναμική κινητοποίηση μιας ομάδας εργαζομένων, που αναστάτωνε την πρωτεύουσα. Ο Πρωθυπουργός του τηλεφώνησε για να εξηγήσεις. Ο υπουργός ήξερε ότι στο επόμενο τηλεφώνημα η συνήθης φράση του Παπανδρέου ήταν: «Πάρε τα μολύβια σου και φύγε τώρα!».\nΜετά την πρωθυπουργική κλήση, ο υπουργός κάλεσε τον νεαρό υφυπουργό που χειριζόταν το θέμα – σήμερα είναι εκτός Βουλής- και επακολούθησε ο εξής διάλογος. «Δεν μου λες, γιατί σε βάλαμε εδώ εσένα;»\nΆναυδος ο υφυπουργός. Ο υπουργός συνέχισε:. «Ή δεν μπορείς να λύσεις το πρόβλημα, οπότε κακώς σε βάλαμε , ή δεν θέλεις, οπότε πρέπει να σκεφτώ άλλα πράγματα». Άγαλμα ο υφυπουργός. «Δεν σε θέλω άλλο, μπορείς να πηγαίνεις « είπε ο υπουργός και ξανάπιασε το …κομπολόι του.\nΠανικόβλητος για το μέλλον του ο υφυπουργός, κατέβηκε στο γραφείο του, μάζεψε τους συνεργάτες του και ως το μεσημέρι είχε λύσει το πρόβλημα.\nΕίναι μόνο ένα παράδειγμα- για να μην πάμε στα πιο «σκληρά» που διηγείται ο Γιάννης Βαρβιτσιώτης για τον τρόπο που αντιμετώπιζε ανάλογα προβλήματα ο Κωνσταντίνος Καραμανλής -ακόμη και αν επρόκειτο για την …έλλειψη μαρουλιών στην αγορά, που είχε διαβάσει σε ένα μονόστηλο εφημερίδας.\nΑν ο Αλέξης Τσίπρας θέλει να σταθεί στο ύψος του ως Πρωθυπουργός πρέπει να μελετήσει την πρακτική των προαναφερόμενων πρωθυπουργών και να δράσει ανάλογα. Μπορεί να το κάνει σε μεγάλες υποθέσεις όπως είναι π.χ. η βαλτωμένη επένδυση του Ελληνικού: να σηκώσει το τηλέφωνο και να πει στους αρμόδιους υπουργούς ότι δεν θα βρίσκονται στη θέση τους αν δεν δει τις μπουλντόζες να πιάνουν δουλειά σε μια συγκεκριμένη ημερομηνία.\nΑλλά αν αυτό είναι περίπλοκο υπάρχει κάτι που είναι απλούστερο. Να τηλεφωνήσει στον υπουργό Προστασίας του Πολίτη και να του εξηγήσει ότι το μόνο που δεν κάνει είναι να προστατεύει τους πολίτες από ένα συγκεκριμένο φαινόμενο- μοναδικό παγκοσμίως: την ασύδοτη δράση μιικροοάδων στο κέντρο της Αθήνας, που τα κάνουν μπάχαλο ανά πάσα στιγμή. Άρα δεν κάνει τη δουλειά που του ανέθεσε.\nΤο τελευταίο κρούσμα ήταν οι καταστροφές στο Σύνταγμα μετά την άρνηση του δικαστηρίου να αποφυλακίσει την Ηλιάνα Β.Λ. Όπως πολύ σωστά είπε ο Κοντονής στη Βουλή, και συμφωνήσαν και άλλα κόμματα, η απόφαση προκαλεί έκπληξη , αλλά αυτό δεν δίνει σε κανέναν το δικαίωμα να ξηλώνει βιτρίνες.\nΔεν είπε μόνο ότι οι βιτρίνες ξηλώνονται γιατί ο συνάδελφός του Τόσκας αδυνατεί να το αποτρέψει – όπως αδυνατεί και σε κάθε περίπτωση να στείλει στη Δικαιοσύνη τους δράστες αυτών των επεισοδίων που εκδηλώνονται καθημερινά πλέον.\nΤα επεισόδια, οι καταστροφές και η τοπική αναταραχή σε κεντρικά σημεία της πρωτεύουσας έγιναν ενδημικό φαινόμενο που καθιστά ανέκδοτο ότι υπάρχει αστυνόμευση και ικανότητα των αρχών να προστατεύσουν τους πολίτες και να συλλάβουν τους δράστες.\nΕίναι επίσης εξωφρενικό ότι αυτές οι ομάδες έχουν ως αφετηρία τις εγκαταστάσεις του Πολυτεχνείου και άλλους πανεπιστημιακούς χώρους στους οποίους …ζουν και κατασκευάζουν μολότοφ. Προφανώς το φαινόμενο έχει και τις κοινωνίες ερμηνείες του. Πρόσωπα που θα συγκροτούν τέτοιες ομάδες πάντα θα υπάρχουν.\nΔεν πρόκειται ακριβώς για «μπαχαλάκηδες», «αλήτες» ή «αναρχικούς» και «αντικοινωνικά στοιχεία», κατά την ορολογία των συντηρητικών πολιτικών και επιφανών στελεχών της ΝΔ.\nΔεν ενδιαφέρουν οι απόψεις και οι ιδέες τους-όταν υπάρχουν- που είναι δικό τους θέμα, συζητήσιμο ενίοτε και δεν πέφτει λόγους στους υπολοίπους. Ενδιαφέρουν μόνο οι πράξεις τους και η παραβίαση του νόμου. Δεν είναι υπόλογοι για όσα πιστεύουν, αλλά για όσα κάνουν.\nΚαι η δουλειά της κυβέρνησης δεν είναι να τους αλλάξει γνώμη, αλλά να προστατεύσει τους υπολοίπους , όταν πλήττονται. Δεν το κάνει. Το φαινόμενο της συγκρότησης και της σύνθεσης αυτών των ομάδων – των οποίων φυσικά οι πράξεις είναι υπόθεση του κάθε μέλους τους προσωπικά όχι συλλογική- είναι κάπως περίπλοκο, καθώς εκεί συνυπάρχουν οργισμένοι νέοι, παραβατικά άτομα και επιτήδειοι. Πάντως δεν είναι αποκλειστικά ελληνικό.\nΑυτό που ξεχωρίζει την Αθήνα είναι η ευκολία με την οποία δρουν και η ατιμωρησία που απολαμβάνουν.\nΑπό μια άποψη μπορεί να πει κανείς ότι είναι «δικαίωμά» τους να δρουν έτσι. Αλλά από καμία άποψη δεν νοείται να το κάνουν χωρίς συνέπειες.\nΤα επεισόδια στις μεγάλες πόλεις δεν είναι σπάνιο φαινόμενο- ούτε μπορούν να αποτραπούν. Κοινωνίες σε ακινησία δεν υπάρχουν. Ησυχία νεκροταφείου δεν μπορεί να επικρατήσει σε μια μεγαλούπολη. Μόλις προχθές κάηκε το Αμβούργο. Κάθε τόσο πυρπολούνται συνοικίες στο Παρίσι και αναστατώνονται πολιτείες στην Αμερική.\nΠαντού όπου συμβαίνει κάποιο μεγάλο γεγονός που προκαλεί οργή και κοινωνικές αντιδράσεις εμφανίζονται διαδηλωτές που προκαλούν καταστροφές. Αλλά υπάρχει κάποιος λόγος. Έχει συμβεί κάτι. Υπάρχει ένα αίτημα. Ένα στοιχείο διεκδίκησης.\nΣτην Αθήνα αυτό το «εκλυτικό» αίτιο συνήθως λείπει. Απλώς κάποιοι «άγνωστοι» αισθάνονται τόσο ασύδοτοι ώστε επιλέγουν να δράσουν, όπου θέλουν, όποτε θέλουν και όπως θέλουν. Επιλογή τους. Αλλά δεν είναι επιλογή της Αστυνομίας να παριστάνει το θεατή.\nΑν δεν μπορεί να αποτρέψει αυτά τα περιστατικά – μικρής κλίματα, αλλά μεγάλης ζημίας για όσους τα υφίστανται-τότε απλώς δεν υπάρχει Αστυνομία. Και επειδή Αστυνομία υπάρχει, αυτό που λείπει είναι ικανός υπουργός Προστασίας του Πολίτη -και ικανός υπουργός Παιδείας στο σημείο που το πρόβλημα εφάπτεται με τους πανεπιστημιακούς χώρους . Ή απλώς δεν έχουν πολιτική βούληση.\nΌτι και αν συμβαίνει το θέμα έχει φτάσει πλέον στο επίπεδο του Πρωθυπουργού. Αν μη τι άλλο αυτό το φαινόμενο τον ζημιώνει πολιτικά περισσότερο από όσο νομίζει. Πρέπει να αποφασίσει αν έχει υπουργό ικανό να διαχειριστεί αυτό το θέμα και να πράξει αναλόγως.\nΟι πολίτες -όποιο και αν είναι, ό,τι και αν πιστεύουν -μπορούν να διαδηλώνουν και να διαμαρτύρονται ελεύθερα. Αναπόφευκτο είναι ότι σε καταστάσεις μεγάλων κινητοποιήσεων θα υπάρχουν και εκτροπές, ζημίες και επεισόδια..\nΔεν πρόκειται για κινητοποιήσεις. Πρόκειται για δράσεις χωρίς καν αφορμή. Πρακτικά πρόκειται για προφανή αδυναμία της Αστυνομίας να αντιμετωπίσει περιορισμένες ομάδες που δρουν κατά βούληση επειδή μπορούν να το κάνουν, καθώς τα μέλη τους δεν αντιμετωπίζουν καν το ενδεχόμενο να τιμωρηθούν.\nΚοντός ψαλμός, αλληλούια. Όσο ο Πρωθυπουργός δεν λύνει το πρόβλημα με τον τρόπο που μπορεί να το λύσει, αφήνει το νερό να πέφτει άφθονο στο μύλο του κάθε Άδωνι που κραυγάζει ότι οι Συριζαίοι, όχι μόνο δεν μπορούν να λύσουν αυτό το πρόβλημα, αλλά και υποθάλπουν αυτούς που το προκαλούν. Και βεβαίως εισπράττει τη κατακραυγή της κοινωνίας.\nΑπό αυτή την άποψη δεν είναι θέμα επιλογής του. Αποτελεί υποχρέωση του να ξεκαθαρίσει την κατάσταση. Η αρχή μπορεί να γίνει με ένα τηλεφώνημα στον Τόσκα, σε στυλ Παπανδρέου ή Καραμανλή…


Aκύλλας ,Πρίσκιλλα και Υάκινθος κατά αγίου Βαλεντίνου: Η προσπαθεια του Μακαριστού Χριστοδουλου - ΕΚΚΛΗΣΙΑ ONLINE\nΣάββατο, 13 Φεβρουαρίου 2021 10:26\nΑρχική » ΝΕΑ » Aκύλλας ,Πρίσκιλλα και Υάκινθος κατά αγίου Βαλεντίνου: Η προσπαθεια του Μακαριστού Χριστοδουλου\nΤο 2000, ο Μακαριστός Αρχιεπίσκοπος Χριστόδουλος αντέταξε στην εμπορευματοποίηση της αγάπης και του έρωτα την ανάδειξη δύο Αγίων, του Ακύλα και της Πρίσκιλλας. Η «Ημέρα των Ερωτευμένων», η οποία εκφραζόταν, στις 14 Φεβρουαρίου, στο πρόσωπο του Αγίου Βαλεντίνου, δεν ήταν (και δεν είναι) παρά μια «μόδα», ανάλογη αυτής του Αη-Βασίλη, η οποία προσέφερε τεράστια κέρδη σε όσους επένδυσαν σε αυτή.\nΣτην προσπάθειά του να αναδείξει την πλάνη για τους Ορθοδόξους, ο Μακαριστός Αρχιεπίσκοπος πρότεινε στη νεολαία να τιμά τον έρωτα στο πρόσωπο ενός ζευγαριού που σε όλη τη ζωή του πορεύτηκε με βάση τον αλληλοσεβασμό και αποτέλεσε παράδειγμα για πολλούς.\nΟ Ακύλας και η Πρίσκιλλα ήταν εβραϊκής καταγωγής και ζούσαν αρχικά στη Ρώμη, όπου κατασκεύαζαν ειδικά υφάσματα για σκηνές. Το 49μ.Χ. ο αυτοκράτορας Κλαύδιος (41-54 μ.Χ.) εξεδίωξε τους Εβραίους από τη Ρώμη, με την αιτιολογία ότι φιλονικούσαν για κάποιον «Χριστό». Το ζευγάρι των Εβραίων, οι οποίοι είχαν δείξει ότι συμπαθούσαν τους Χριστιανούς, εγκατέλειψαν την πόλη και βρέθηκαν στην Κόρινθο, συνεχίζοντας το επάγγελμα του σκηνοποιού. Το 51 μ.Χ., έφτασε στην Κόρινθο ο Απόστολος Παύλος, ο οποίος συναντήθηκε με το ζευγάρι, το oποίο επί 18 μήνες τον φιλοξένησε στο σπίτι του. Σύμφωνα με την παράδοση, ήταν οι πρώτοι που βαπτίστηκαν, ενώ ο Απόστολος άρχισε να εργάζεται μαζί τους. Ο Ακύλας και η Πρίσκιλλα εξελίχθηκαν σε σημαντικούς υποστηρικτές της νέας θρησκείας, αλλά και του Αποστόλου Παύλου στην Κόρινθο, ο οποίος μέσω αυτών γνωρίστηκε και κατήχησε τους Ιουδαίους της πόλεως, δημιουργώντας μία από τις πιο ισχυρές εκκλησίες της εποχής εκείνης.\nΌταν ο Απόστολος Παύλος αναχώρησε από την Κόρινθο, το ζευγάρι μετανάστευσε και αυτό, επιλέγοντας για επόμενο σταθμό της ζωής του την Έφεσο της Μικράς Ασίας, η οποία ήταν κέντρο των γραμμάτων και των τεχνών, αλλά και χώρος όπου η ειδωλολατρία κυριαρχούσε λόγω της λατρείας της Αρτέμιδος. Μυημένοι όπως ήταν στον Χριστιανισμό, αποφάσισαν να γίνουν κήρυκες της «νέας θρησκείας», όπως τη διδάχτηκαν από τον Απόστολο Παύλο. Από μαρτυρία του Αποστόλου (Ρωμ.16, 3) φαίνεται πως στην Έφεσο το ζευγάρι υπέφερε από τη μανία των ειδωλολατρών και των Ιουδαίων.\nΤο 68 μ.Χ., ο Ακύλας και η Πρίσκιλλα γύρισαν στη Ρώμη, όπου εντάχθηκαν στην Εκκλησία, με σκοπό να την υπηρετήσουν. Δεν έπαυαν να κηρύττουν με θέρμη και ζήλο, με αποτέλεσμα μεγάλος αριθμός των Ιουδαίων να πιστέψουν στον Χριστό. Το πρωτοχριστιανικό κείμενο «Αποστολικαί Διαταγαί» αναφέρει πως ο Ακύλας χειροτονήθηκε από τον Παύλο Επίσκοπος «των παροικιών της Ασίας», χωρίς να διευκρινίζεται η ακριβής πόλη. Ο Απόστολος αναφέρεται στις επιστολές του με σεβασμό και αγάπη για τους δύο. Παρακαλεί, δε, τους Χριστιανούς της Ρώμης να χαιρετίσουν ιδιαιτέρως το ιερό ζευγάρι: «Ασπάσασθε Πρίσκιλλαν και Ακύλαν, τους συνεργούς μου εν Χριστώ Ιησού, οίτινες υπέρ της ψυχής μου τον εαυτών τράχηλον υπέθηκαν, οις ουκ εγώ μόνος ευχαριστώ, αλλά και πάσαι αι εκκλησίαι των εθνών και την κατ᾿ οίκον αυτών εκκλησίαν» (Ρωμ.16, 3-4).\nΣτην Καινή Διαθήκη, οι αναφορές στο όνομά τους έχουν αποτελέσει θέμα έρευνας για τους θεολόγους, καθώς όσες φορές αναφέρεται πρώτο το όνομα του Ακύλα, άλλες τόσες αναφέρεται και της Πρίσκιλλας, γεγονός που οδήγησε αρκετούς θεολόγους να ισχυριστούν πως, παρ’ όλο που η θέση της γυναίκας τότε ήταν υποδεέστερη, το αποστολικό τους έργο εθεωρείτο ισάξιο. Σύμφωνα με την παράδοση, ο Ακύλας και η Πρίσκιλλα βρήκαν φρικτό θάνατο από τους διώκτες τους, υπερασπιζόμενοι την πίστη τους, και για τον λόγο αυτόν κατατάχτηκαν στο αγιολόγιο της Ορθόδοξης Εκκλησίας.\nΓια τους καθολικούς, η 14η Φεβρουαρίου είναι «Η ημέρα των ερωτευμένων», ημερομηνία κατά την οποία τιμάται η μνήμη του Βαλεντίνου, ενός καθολικού ιερέα, που μαρτύρησε για την πίστη του την ίδια ημερομηνία, το 270 μ.Χ., στους διωγμούς του αυτοκράτορα Κλαύδιου. Ο Βαλεντίνος καταδικάστηκε σε θάνατο λόγω του ότι τελούσε γάμους ανάμεσα σε ζευγάρια διαδίδοντας και στερεώνοντας έτσι τη Χριστιανική πίστη. Άλλοι υποστηρίζουν ότι όσο καιρό ο Βαλεντίνος ήταν στη φυλακή, αρνούμενος να αποκηρύξει την πίστη του, ερωτεύτηκε την τυφλή κόρη του δεσμοφύλακά του, στην οποία μάλιστα έστειλε κι ένα γράμμα με την υπογραφή: «Με αγάπη από τον Βαλεντίνο σου». Η Καθολική Εκκλησία αναγνώρισε αργότερα τον Βαλεντίνο ως Άγιο, που κατέστη προστάτης των ερωτευμένων.\nΟ Άγιος Βαλεντίνος, όπως είναι φυσικό , δεν μνημονεύεται πουθενά στο Ορθόδοξο Εορτολόγιο. Αλλά και η Καθολική Εκκλησία στην αναθεώρηση του γενικού εορτολογίου της το 1969 υποβίβασε την ημέρα του Αγίου Βαλεντίνου σε τοπική εορτή, επειδή δεν γνώριζε σχεδόν τίποτα για τον βίο του, παρά μόνο ότι ετάφη στη Βία Φλαμίνια της Ρώμης, στις 14 Φεβρουαρίου. Ο Άγιος Βαλεντίνος στη χώρα μας άρχισε να «τιμάται» από τους ερωτευμένους προς τα τέλη της δεκαετίας του ’70, με πρωτοβουλία των ανθοπωλών.\nΗ περίπτωση του Αγίου Υακίνθου\nΌσα ακολούθησαν την «Ημέρα των ερωτευμένων» (λουλούδια, δώρα, εκδηλώσεις κ.λπ.) ανάγκασαν πολλούς να αναζητήσουν αγίους της Ορθόδοξης Εκκλησίας οι οποίοι με τη ζωή τους ανέδειξαν τις σχέσεις άνδρα-γυναίκας, με σεβασμό στην ανθρώπινη φύση.\nΤο 1994, ο τότε εκπρόσωπος Τύπου της Ιεράς Συνόδου, Γιάννης Χατζηφώτης, πρότεινε να καθιερωθεί η 3η Ιουλίου ως ημέρα των ερωτευμένων, οπότε τιμάται η γιορτή του Αγίου Υακίνθου, ο οποίος έχει προβληθεί ως Άγιος της αγάπης, των ερωτευμένων ζευγαριών και της νεότητας. Ο Άγιος Υάκινθος υπήρξε, σύμφωνα με την Ορθόδοξη Εκκλησία, θαλαμηπόλος του αυτοκράτορα Τραϊανού, ο οποίος του ζήτησε να απαρνηθεί τον Χριστό. Εκείνος αρνήθηκε και φυλακίστηκε 12 χιλιόμετρα νότια από τα Ανώγεια της Κρήτης, στην ορεινή περιοχή Φούρνοι, όπου του έδιναν φαγητά ποτισμένα με το αίμα ζώων που είχαν θυσιαστεί σε είδωλα.\nΟ Άγιος αρνήθηκε το φαγητό επί σαράντα ημέρες και τελικά πέθανε από ασιτία το 98 μ.Χ., σε ηλικία 20 ετών. Οι φρουροί του βρήκαν στο κελί του αγγέλους, που κρατούσαν λαμπάδες, να τον στεφανώνουν. Ο αυτοκράτορας Τραϊανός, κατά την Ελληνορθόδοξη Παράδοση, έδωσε εντολή να πετάξουν το λείψανό του στα θηρία, αλλά το φύλασσαν άγγελοι και τα θηρία δεν το πείραξαν. Τελικά, το λείψανο ετάφη στην πατρίδα του, την Καισάρεια, από έναν συγκλητικό στον οποίο είχε ξαναδώσει το φως του.\nΠαράλληλα, το όνομα «Υάκινθος» είναι συνυφασμένο με τα πανάρχαια ήθη. Προς τιμήν του γίνονταν κάθε χρόνο γιορτές στην Τύλισσο, τη Μεσσηνία και τη Σπάρτη. Γιόρταζαν τον θάνατο και την ανάσταση του Αγίου, καθώς θεωρούνταν ένας προελληνικός θεός της βλάστησης και της γονιμότητας. Η σύγχρονη λατρεία του ξεκίνησε στα Ανώγεια της Κρήτης, με τα Υακίνθεια, και εξαπλώθηκε σιγά-σιγά σε όλη την Ελλάδα. Θεωρείται ο Άγιος του έρωτα, των αγνών αισθημάτων, της δημιουργίας και της έμπνευσης. Ειδικότερα, όσοι προτιμούν να γιορτάζουν τον, κατά την κρητική παράδοση, Έλληνα Άγιο της αγάπης επισκέπτονται τον λιτό, κυκλικό, πέτρινο ναό του, που είναι χτισμένος σε υψόμετρο 1.200 μ., στον Ψηλορείτη.\nΑνεξάρτητα από την τιμή που πρέπει να αποδίδουμε στους Αγίους προστάτες του έρωτα, είναι γεγονός ότι τις τελευταίες δεκαετίες υπάρχει μια καταναλωτική έκρηξη, στην οποία έχουν επενδύσει έμποροι, βιοτέχνες, εστιατόρια και, κυρίως, τα ανθοπωλεία και η οποία είναι αντίθετη στις αρχές της Ορθόδοξης Εκκλησίας.\n9 μήνες πριν Γράφει το ΕΚΚΛΗΣΙΑ ONLINE, ΝΕΑHot News, Αγίου Βαλεντίνου, Ακύλας και Πρίσκιλλα, Αρχιεπίσκοπος Χριστόδουλος\nΤων Τριών Ιεραρχών στο Μοναστήρι της ΜατζτοροβίναΟ βίος των Νεομαρτύρων\nΓράφει ο Αρχιμ. Αλέξιος Εγκλειστριώτης-Αισθάνθηκα σήμερα την ανάγκη να απευθυνθώ, για ακόμα μια φορά, αδελφοί μου, σε όλους τους πονεμένους και θλιβομένους συνανθρώπους μας, που βιώνουν στη ζωή τους ξαφνικές και αναπάντεχες δοκιμασίες, θλίψεις μεγάλες και συμφορές, βλέποντας να ανατρέπεται ολόκληρη η ζωή τους, όχι μόνο των ιδίων των αρρώστων, αλλά και ολόκληρης της οικογένειας και του ευρύτερου συγγενικού και φιλικού τους περιβάλλοντος.\nΗ Πρόεδρος της Δημοκρατίας στη Μητρόπολη Νεαπόλεως και Σταυρουπόλεως\nΤην Ενορία του Αγίου Νεκταρίου του ομώνυμου συνοικισμού και συγκεκριμένα τη διακονία της Τοπικής Εκκλησίας, το Κέντρο Προστασίας ανηλίκων «ο Φάρος του κόσμου» επέλεξε να επισκεφτεί, με δική της πρωτοβουλία, η Πρόεδρος της Δημοκρατίας Εξοχωτάτη κ. Κατερίνα Σακελλαροπούλου, την Τετάρτη 30 Ιουνίου 2021.\nΚαιρός Χριστούγεννα Πρωτοχρονιά: ΕΜΥ Πρόγνωση, έκτακτο δελτιο σήμερα 15 Δεκεμβρίου\nΚΑΙΡΟΣ ΕΜΥ ΕΚΤΑΚΤΟ ΔΕΛΤΙΟ: ο καιρός σήμερα Τρίτη 15 Δεκεμβρίου 2020, σύμφωνα με το έκτακτο δελτίο καιρού της ΕΜΥ. Στα δυτικά γενικά αίθριος καιρός. Στην υπόλοιπη χώρα προβλέπονται νεφώσεις παροδικά αυξημένες, με τοπικές βροχές στα ανατολικά και τα νότια και κυρίως τις πρωινές ώρες στη νοτιοανατολική νησιωτική χώρα μεμονωμένες καταιγίδες. Τα φαινόμενα από το απόγευμα θα περιοριστούν στην Κρήτη και στις υπόλοιπες περιοχές ο καιρός θα βελτιωθεί. Οι άνεμοι θα πνέουν από βόρειες διευθύνσεις στα δυτικά 3 με 5, στα ανατολικά 4 με 6 και στο Αιγαίο 7 τοπικά 8 μποφόρ. Η θερμοκρασία θα σημειώσει μικρή άνοδο κυρίως στα δυτικά.\nΣυγκίνηση για τον Αναστάσιο\nΣοκάρουν οι εικόνες μεταφοράς του Αρχιεπισκόπου Αλβανίας στον Ευαγγελισμό με την ειδική κάψουλα. Ο 91χρονος Ιεράρχης, ο οποίος από χθες νοσηλεύεται με COVID-19 ήταν από εκείνους που πρώτος αποδέχτηκε την κατάσταση και μάλιστα αντέδρασε πολλές φορές σε εκείνους οι οποίοι αρνούνται την εφαρμογή των μέτρων.\nΗ σειρά διαλέξεων που πραγματοποιεί ο Εικαστικός και Συγγραφέας κ. Βαγγέλης Παππάς, με γενικό τίτλο «Γνωρίζω την Ελληνική μου ταυτότητα», στο πλαίσιο του προγράμματος «ΕΝΟΡΙΑ εν δράσει…», καλύπτοντας όλη την χρονική περίοδο της επετείου των 200 χρόνων από την κήρυξη της Ελληνικής Επανάστασης του 1821 συνεχίστηκε την Τρίτη 26 Οκτωβρίου, με την 32η συνέχεια.


ΦΑΡΜΑΚΕΥΤΙΚΟΣ ΣΥΛΛΟΓΟΣ ΠΡΕΒΕΖΑΣ-ΛΕΥΚΑΔΑΣ: ΣΚΟΥΡΑ ΤΑ ΠΡΑΓΜΑΤΑ...\nΣυνάδελφοι, ετοιμαστείτε για τα χειρότερα. Ο υπουργός μοιάζει να είναι βασιλικότερος της τρόικας. Για πείτε αλεύρι, η απεργία σας γυρεύει...\nΥΓ. Ούτως ή άλλως, έτσι όπως πάνε οι ελλείψεις, σε λίγο δε θα έχουμε φάρμακα να χορηγήσουμε, οπότε μια χαρά θα είναι και στην εξοχή!\nΑναρτήθηκε από P.Konidaris στις 7:37 μ.μ.


Online Παιχνίδι Δεξίωση σε κήπο. Παίξτε το παιχνίδι online δωρεάν Δεξίωση σε κήπο. Κατεβάστε το παιχνίδι Δεξίωση σε κήπο. Παιχνίδια Παιχνίδια για τα κορίτσια - gr.gamegame24.com\nΓια ένα διασκεδαστικό βράδυ με φίλους, θα πρέπει να προετοιμάσετε τον κήπο σας για τον ερχομό του ακόμα.\n© sgames.org -. Δωρεάν online παιχνιδιών Δεξίωση σε κήπο () σε απευθείας σύνδεση κόσμο παιχνιδιού παιχνίδι λάμψης Δεξίωση σε κήπο για δωρεάν. Μην ξεχάσετε να αξιολογήσετε αυτό το παιχνίδι Δεξίωση σε κήπο και να μοιραστούν αυτό το παιχνίδι με τους καλύτερους φίλους σας.\nΠαιχνίδι Δεξίωση σε κήπο σε απευθείας σύνδεση\nΠεριγραφή του παιχνιδιού Δεξίωση σε κήπο γραμμή. Πώς να παίξετε το παιχνίδι online Για ένα διασκεδαστικό βράδυ με φίλους, θα πρέπει να προετοιμάσετε τον κήπο σας για τον ερχομό του ακόμα. Επιλέξτε ένα καλό έπιπλα, διαλέξτε ένα όμορφο τραπεζομάντιλο για το τραπέζι, και μην ξεχάσετε να τοποθετήσετε τα ποτά και εδέσματα για τους επισκέπτες ήταν λίπος και ευτυχισμένη!\nΔεξίωση σε κήπο ( Ψηφοφορίες3, Δευτεροβάθμια Βαθμολογία: 3.67/5)


Κίνα Στερεά Ξύλο Εσωτερικών Γαλλικές Πόρτες σε Καλή Εσωτερική Πόρτα Τιμή Κατασκευαστές και Προμηθευτές - Τιμή Εργοστάσιο - GOLDEA\nΞύλινες εσωτερικές ξύλινες πόρτες σε καλή εσωτερική τιμή πόρτας\nΑριθμός στοιχείων: DR10B-008\nΧαρακτηριστικά: Στερεό εσωτερικό πυρήνα, το οποίο είναι σκληρό από έξω προς τα μέσα\nΌνομα: Ξύλινες εσωτερικές ξύλινες πόρτες σε καλή εσωτερική πόρτα Τιμή\nΠόσες ημέρες χρειάζεστε για δείγματα προετοιμασίας;\nΓιατί πρέπει να σας επιλέξω;\nΠάντα επιμένουμε σε ποιοτικά έπιπλα και έμφαση στη διατήρηση μακροχρόνιων σχέσεων με τους εταίρους.\nΌλα τα έπιπλα μας υιοθετούν την απολέπιση οξέων, τη φωσφορίωση, την απολίπανση κατά της σκουριάς και τον ψεκασμό βαφής εποξειδικής ρητίνης φιλικής προς το περιβάλλον.\nΈχουμε QC που κατέχουν εμπειρία να επιθεωρήσουν το προϊόν κατά τη διάρκεια της παραγωγής.\nΜετά την ολοκλήρωση της παραγωγής, όλα τα προϊόντα θα επανελεγχθούν μία προς μία πριν τη συσκευασία.\nΚαλώς ήρθατε να αγοράσετε τις υψηλής ποιότητας ξύλινες εσωτερικές γαλλικές πόρτες σε καλή τιμή εσωτερικής πόρτας με ανταγωνιστικές τιμές από το εργοστάσιό μας. Μέσα από την ανάπτυξη των ετών, είμαστε σήμερα γνωστοί ως ένας από τους κορυφαίους κατασκευαστές και προμηθευτές διαφόρων επίπλων. Μπορείτε να είστε σίγουροι για να αγοράσετε.\n6 εσωτερικές πόρτες του πίνακα ως πρόσοψη


Γεια στο στόμα σου ρε Τζήμερε ! ~ makpress - Το site της Θεσσαλονίκης\nΣτην Ελλάδα ισχύουν, ταυτόχρονα και παράλληλα, δύο νομικά συστήματα: το ελληνικό δίκαιο και ο ισλαμικός νόμος, η σαρία. Φυσικά, πρόκειται για παγκόσμια πρωτοτυπία. Η Ελλάδα είναι το μοναδικό κράτος στην Ευρώπη στο οποίο ισχύει η σαρία, και είναι το μοναδικό κράτος στον κόσμο στο οποίο υπάρχουν παράλληλα νομικά συστήματα! Ακόμα και στην Τουρκία, τη σαρία την κατάργησε ο Κεμάλ το 1923.


Η πολλή ζάχαρη επιταχύνει τη γήρανση του εγκεφάλου - HealthyLiving.gr\nΗ πολλή ζάχαρη επιταχύνει τη γήρανση του εγκεφάλου\nΗ κατανάλωση αναψυκτικών και φρουτοχυμών με ζάχαρη σχετίζεται με επιτάχυνση της γήρανσης του εγκεφάλου, σύμφωνα με μελέτη που δημοσιεύθηκε στο περιοδικό Alzheimer’s & Dementia από ερευνητές του Πανεπιστημίου της Βοστώνης και του Πανεπιστημίου της Καλιφόρνια στο Ντέιβις.\nΟι ερευνητές εξέτασαν δεδομένα για πάνω από 4.200 άτομα τα οποία συμμετείχαν στην περίφημη μελέτη Framingham Heart Study και είχαν ηλικία άνω των 60 ετών κατά την έναρξη της μελέτης.\nΠιο συγκεκριμένα, εξέτασαν τις μαγνητικές τομογραφίες που έκαναν οι συμμετέχοντες και τις επιδόσεις τους στα διάφορα τεστ μνήμης. Συνέκριναν τα ευρήματα αυτά με τις διατροφικές συνήθειές τους που είχαν καταγραφεί μέσω ερωτηματολογίων. Η παρακολούθηση κράτησε 10 χρόνια.\nΔιαπιστώθηκε πως όσα περισσότερα ροφήματα με ζάχαρη ανέφεραν πως κατανάλωναν οι εθελοντές, τόσο μικρότερος ήταν ο όγκος του εγκεφάλου τους και τόσο χαμηλότερες ήταν οι επιδόσεις τους στα τεστ μνήμης κατά τη διάρκεια της μελέτης.\nΜειωμένος όγκος εγκεφάλου και χειρότερη μνήμη\nΌσοι έπιναν 1-2 ροφήματα την ημέρα με ζάχαρη είχαν μείωση στον όγκο του εγκεφάλου τους που αντιστοιχεί σε 1,6 έτη φυσιολογικής γήρανσης, σε σύγκριση με όσους κατανάλωναν λιγότερο από 1 ρόφημα με ζάχαρη ημερησίως. Οι επιδόσεις τους στα τεστ μνήμης ήταν επίσης χειρότερες. Ήταν παρόμοιες με εκείνες που θα περίμενε κανείς σε ανθρώπους τουλάχιστον 5,5 χρόνια μεγαλύτερης ηλικίας.\nΌσοι ανέφεραν πως έπιναν πάνω από δύο ροφήματα με ζάχαρη την ημέρα, είχαν εγκέφαλο 2 χρόνια πιο γερασμένο σε σχέση με την ηλικία τους και οι επιδόσεις στα τεστ μνήμης ήταν ανάλογες με εκείνες ανθρώπων 11 χρόνια μεγαλύτερη ηλικία.\nΤα άτομα που κατανάλωναν πολύ ζάχαρη είχαν μικρότερο ιππόκαμπο, μια δομή του εγκεφάλου που είναι σημαντική για τη μνήμη.\nΟι ερευνητές είπαν ότι η κατανάλωση ροφημάτων με ζάχαρη αποτελεί έναν δείκτη για την ποσότητα της ζάχαρης που καταναλώνουμε καθημερινά, κάτι που είναι δύσκολο να μετρηθεί με απόλυτη ακρίβεια.\n«Αν και δεν μπορούμε να αποδείξουμε ότι υπάρχει μια σχέση αιτίας-αποτελέσματος ανάμεσα στη ζάχαρη και τη συρρίκνωση του εγκεφάλου, τα ευρήματά μας υποδηλώνουν ότι πρέπει να είμαστε προσεκτικοί στην κατανάλωση τροφών με ζάχαρη», ανέφερε ο επικεφαλής της μελέτης Matthew Pase από το Τμήμα Νευρολογίας του Πανεπιστημίου της Βοστώνης.\nΟι μηχανισμοί με τους οποίους η ζάχαρη επιβαρύνει τον εγκέφαλο είναι υπό διερεύνηση. Υπάρχουν όμως αρκετές ενδείξεις σήμερα ότι η πολλή ζάχαρη δεν είναι κακή μόνο για την καρδιά αλλά και για τον εγκέφαλο. Έτσι τα τελευταία χρόνια υπήρξε μια στροφή προς τα αναψυκτικά διαίτης ως μια υγιεινότερη επιλογή, όμως και τα αναψυκτικά με τεχνητές γλυκαντικές ύλες δεν φαίνεται να είναι υγιεινά.\nΗ ίδια ερευνητική ομάδα βρήκε σε μια άλλη μελέτη που δημοσιεύθηκε πρόσφατα ότι τα αναψυκτικά διαίτης τριπλασιάζουν τον κίνδυνο για άνοια ή ισχαιμικό εγκεφαλικό. Τα ζαχαρούχα ποτά δεν συσχετίστηκαν με εγκεφαλικό επεισόδιο ή άνοια αλλά μόνο με μείωση του εγκεφαλικού όγκου και χαμηλότερες επιδόσεις στα γνωστικά τεστ.\nΟι ερευνητές είπαν πως αντί για αναψυκτικά με φυσικά ή τεχνητά γλυκαντικά είναι πολύ καλύτερο να πίνει κανείς νερό. Οι φρουτοχυμοί επίσης δεν θα πρέπει να θεωρούνται ως μια υγιεινή επιλογή όταν πολλοί από αυτούς καταναλώνονται κάθε μέρα.


Περισσότεροι από 350 θανατοποινίτες στο Ιράν γλίτωσαν πέρσι την εκτέλεση καθώς τους συγχώρεσαν οι οικογένειες των θυμάτων τους νακοίνωσε ο γενικός εισαγγελέας της χώρας, Γολαμχοσεΐν Μοχσενί Ετζεγέ.\nΜε βάση τον ισλαμικό νόμο (σαρία) ένας άνθρωπος που έχει καταδικαστεί σε θάνατο για δολοφονία μπορεί να γλιτώσει και να εκτίσει μόνο ποινή κάθειρξης εάν τον συγχωρέσουν οι συγγενείς του θύματός του. Σε αντάλλαγμα, η οικογένεια δικαιούται να λάβει το “τίμημα του αίματος”, δηλαδή αποζημίωση που φέτος ανέρχεται στο ποσό του 1,5 δισεκατομμυρίου ριάλ (περίπου 50.000 δολάρια).\nΠολλοί από τους κατάδικους επωφελήθηκαν από μια εκστρατεία ενημέρωσης για το θέμα, όμως γενικά το φαινόμενο της “συγχώρεσης” παραμένει ακόμη σχετικά σπάνιο στο Ιράν.\nΠολλοί γνωστοί Ιρανοί ηθοποιοί συγκέντρωσαν επίσης την Κυριακή περισσότερα από 200.000 δολάρια, σε εκδήλωση που οργανώθηκε σε έναν κινηματογράφο της Τεχεράνης, με στόχο να πληρώσουν το “τίμημα του αίματος” για τρεις νέους που καταδικάστηκαν σε θάνατο για εγκλήματα που είχαν διαπράξει όταν ήταν ακόμη ανήλικοι.\niran 350 thanatopoinites swthikan afou sygxwresan suggeneis thumatwn Ιράν: 350 θανατοποινίτες σώθηκαν αφού τους συγχώρεσαν συγγενείς θυμάτων Ιράν:350 θανατοποινίτες σώθηκαν αφού τους συγχώρεσαν συγγενείς θυμάτων 2014-04-30


Στην Αθήνα ο Έβο Μοράλες - Θα συναντηθεί και με τον Τσίπρα\nΈβο Μοράλες Αθήνα Αλέξης Τσίπρας\n13/03/2019, 11:09 19\nΤην Παρασκευή το πρωί η συνάντηση των δύο στο Μέγαρο Μαξίμου\nΤο ορφανό τού Μαδουρο στην Αθήνα.Αυτος θα έπρεπε να είναι ο τίτλος\nμετα το Λαζόπουλο ο κακόμοιρος ο Τσούπρας επιστρατεύει και τον Μοράλες! Αυτό θα "όλοι στον αγώνα"... Είναι η τέχνη της προπαγάνδας μεγάλη!!! Ουστ\nΗ Βολιβία είναι η πιο φτωχή χώρα της λατινικής Αμερικής, οι αναλφάβητοι εκεί ξεπερνάνε το 50%, ο μέσος μισθός είναι μόλις 20 ευρώ το μήνα, απορώ που τους βρίσκει αυτούς ο Τσίπρας? σύντομα θα φέρει και τον φυλακισμένο Λούλα, καλά, δεν ντρέπεται αυτό που κάνει? εμείς ανήκουμε στη Ευρώπη η όχι, τώρα έχω μπερδευτεί....\n20 ευρώ ελάχιστο μισθό; Δεν έχετε ιδέα. Πρώτα απ 'όλα, υπάρχουν 2 ελάχιστοι μισθοί, αν έχετε πανεπιστημιακό πτυχίο ξεκινά από 450 ευρώ ή εάν δεν το έχετε, είναι 250 ευρώ. Αν έχετε πτυχίο πανεπιστημίου, δεν υπάρχει ανώτατο όριο μισθών, αλλά αν δεν έχετε πανεπιστημιακό πτυχίο, δεν θα έχετε ποτέ υψηλότερο μισθό στη ζωή σας (250 ευρώ). Εκτός αν αποφασίσετε να ξεκινήσετε τη δική σας επιχείρηση. Η χώρα βρίσκεται σε πολύ κακή κατάσταση, αλλά κανείς δεν πεθαίνει από την πείνα. Στη Βολιβία, αυτό που δεν υπάρχει είναι η ποιότητα ζωής. Ο Έβο Μοράλες είναι ενας πολιτικός που καταστρέφει τη Βολιβία όπως και οι προηγούμενοι. Είμαι Βολιβιανή και είμαι 3 χρόνια στην Ελλάδα, τότε ξέρω πολύ καλα τι γίνεται στην Βολιβία.\nΆλλο φρούτο αυτός, κατηγορίαs Μαδουρο\nΟλου του κοσμου ενωθειτε.\nΚεντροαριστερά,που λέει ο λόγος.\nΆρχισε η νηστεία?\nΔεν τον έκαψαν τον βασιλιά καρνάβαλο? Γιατί τον έχουν στο Μαξίμου?\nΜε οσους συναντιεται....\nστις χωρες τους οι λαοι δεν τους θελουν ψευτες και διεφθαρμενους τους λενε\nΈχετε καταλάβει ηλιθοι ψηφοφόροι του ΣΥΡΙΖΑ ;;;; Όχι ακόμη ;;; Ηλίθιοι !!!\nΜπορεί να είναι κομμουνι, αλλά αγαπάει το γένος του . Είναι Ιντιο και φοράει και την παραδοσιακή στολή, δεν έφερε ούτε πολιτογραφησε εκατομμύρια Αφγανούς και Νιγηριανούς για να τον ψηφίζουν . Σε δέκα χρονάκια η ελληνική μειονότητα θα κλαίει, αλλά θα είναι αργά .\nΑφού έκανε την Βολιβία πιο φτωχή και απο την Νιγηρία και το Αφγανιστάν πως να πάνε οι Νιγηριανοί και οι Αφγανοί;Να κάνουν τι οι Αφγανοί κ οι Νιγηριανοί στην Βολιβία τού Μοράλες να πεινανε παρέα με τούς βολιβιανους;


Σεβασμιώτατος ανέγνωσε το αναστάσιμο ευαγγέλιο και έψαλε το «Χριστὸς Ἀνέστη» ενώπιον των αρχών της πόλεως και μεγάλου πλήθους λαού. Στη συνέχεια η αναστάσιμη πομπή επέστρεψε στον καθεδρικό ναό, όπου τελέσθηκε η ακολουθία του όρθρου και η αναστάσιμη θεία λειτουργία.\nΤο πρωί της Κυριακής του Πάσχα στις 11:00 π.μ. ο Σεβασμιώτατος τέλεσε στον καθεδρικό ναό την ακολουθία του Εσπερινού της Αγάπης με την συμμετοχή της πλειονότητας των αγάμων κληρικών της Ιεράς Μητροπόλεως και όλων των κληρικών της πόλεως. Κατά την διάκεια της ακολουθίας αναγνώσθηκε από τον Πρωτοσύγκελλο της Μητροπόλεως Αρχιμ. Στέφανο Δέβρελη η Πασχαλινή Εγκύκλιος του Σεβασμιωτάτου. Σύμφωνα με την παράδοση η ακολουθία ολοκληρώθηκε στο Μητροπολιτικό οίκημα, όπου μετέβη όλο το εκκλησίασμα. Ο Σεβασμιώτατος μοίρασε πασχαλινά αυγά ανταλλάσσοντας τον Αναστάσιμο χαιρετισμό.


Ενα παιχνίδι που αλλάζει προς το χειρότερο; | SDNA\nΟ χρόνος είναι παράξενο μέγεθος. Μάλιστα, από τότε που ο θείος Αλβέρτος απέδειξε ότι είναι η τέταρτη διάσταση και τον έβαλε μέσα μας, τα πράγματα δυσκόλεψαν, όσο και αν μας είχε προειδοποιήσει. «Δεν σκέφτομαι ποτέ το μέλλον. Ερχεται πολύ γρήγορα και δεν προλαβαίνω» είχε πει.\nΟταν ψάχνω στοιχεία για να κάνω συγκρίσεις, οικονομικού κυρίως χαρακτήρα, κοιτάζω στο αγγλικό ποδόσφαιρο. Δεν προσπαθώ να το συγκρίνω με κάποιο άλλο, τουλάχιστον στα απίστευτα ποσά χρημάτων που ξοδεύονται εκεί (γιατί σε πολλούς «δείκτες» η Μπουντεσλίγκα είναι πολύ καλύτερη και κυρίως οικονομικά υγιέστερη) αλλά αντιπαραβάλλω δικές του, διαφορετικές περιόδους. Κάντε το κι εσείς. Εχει πλάκα.\nΕίναι απίστευτο το πόσο διαφορετικά μοιάζουν τα πράγματα μέσα σε 7 μόλις χρόνια. Σαν να έχει περάσει μία δεκαετία και βάλε. Εγραφε ο Τζέισον Κόουλει στο βιβλίο του «Το τελευταίο παιχνίδι» (εκδ. ΤΟΠΟΣ) που κυκλοφόρησε τον Οκτώβριο του 2008 στην Αγγλία.\n«Αν κάποιος ξυπνούσε από έναν βαθύ εικοσάχρονο ύπνο, όπως εκείνος του Ριπ Βαν Γουίνκλ (ήρωα του ομώνυμου διηγήματος του Γουόσινγκτον Ίρβινγκ), πολύ δύσκολα θα μπορούσε να κατανοήσει τις αλλαγές που συνέβησαν στο αγγλικό ποδόσφαιρο τα τελευταία είκοσι χρόνια.\nΗ οικονομική ομογενοποίηση που χαρακτηρίζει το υψηλότερο επίπεδο του παιχνιδιού –η απληστία, η φιλαργυρία, η διάλυση του δεσμού ανάμεσα στους οπαδούς και τους παίκτες, οι εξωφρενικές τιμές των εισιτηρίων, οι αστρονομικές αμοιβές των ποδοσφαιριστών– θα έκαναν έναν σύγχρονο Ριπ Βαν Γουίνκλ να σαστίσει.\nΠώς θα αντιδρούσε, για παράδειγμα, σε αυτή την επικεφαλίδα του Observer, το καλοκαίρι του 2008: «Ο Κακά ετοιμάζεται να γίνει ο πρώτος ποδοσφαιριστής στον κόσμο που θα κερδίζει 1 εκατομμύριο στερλίνες τον μήνα»;\nΣήμερα, το αγγλικό ποδόσφαιρο είναι εγκλωβισμένο μέσα στο μεγαλύτερο, το πιο επιδεικτικό όργιο σπατάλης στην ιστορία του και παρά την παγκόσμια οικονομική κρίση που εξελίσσεται την ώρα που γράφονται αυτές οι γραμμές στα χρηματιστήρια όλου του κόσμου, με αφορμή το αργό σκάσιμο της κινεζικης φούσκας, συνεχίζει να διργκωνεται.\nΗ επόμενη τηλεοπτική συμφωνία των ομάδων της Πρέμιερ που θα ισχύσει από του χρόνου το καλοκαίρι, θα φέρει στα ταμεία τους 6,2 δις ευρώ χωρίς να υπολογιστουν ακόμη 2,3 δις έσοδα από την πώληση των δικαιωμάτων σε τρίτες χώρες.\nΜία επταετία πριν, το ύψος της συμφωνίας δεν ξεπερνούσε τα 2,2 δις και οι μισθοί πολλών παικτών στη Βρετανία έφθαναν το ύψος των 120.000 ευρώ την εβδομάδα, ποσό που θεωρείτο εντελώς συνηθισμένο. Τώρα, υπάρχουν μισθοί που φθάνουν τα διπλά και θεωρούνται φυσιολογικοί ενώ οι μεγάλοι μισθοί φθάνουν και τα 300 χιλιαδες ευρώ.\nΤο παιχνίδι, πλέον, βρίσκεται μέσα στον πυρήνα του πολιτισμού της διασημότητας και της ψυχαγωγίας που δημιούργησαν και αναπαράγουν τα μέσα μαζικής επικοινωνίας.\nΤο ποδόσφαιρο γίνεται ένας μηχανισμός οικονομικής φούσκας, χαρακτηριστικό της παγκοσμιοποίησης και του τρόπου παραγωγής χρήματος, ένα σύμβολο επιθετικής αξιοκρατίας και, με τη μορφή ενός μικρού στρατού ξένων παικτών, μάνατζερς και ιδιοκτητών ομάδων, αποκτά την εικόνα ενός κοσμοπολιτισμού, χωρίς ρίζες. Και κανείς δεν αναρωτιέται που πηγαίνει όλος αυτός ο πλούτος.\nΗ Πρέμιερ Λιγκ είναι το πλουσιότερο πρωτάθλημα στον κόσμο και το θαυμάζουν όλοι, ενώ παράλληλα προσπαθούν να αντιγράψουν την οργάνωση και τη λειτουργία του. Οι πιο γνωστοί ποδοσφαιριστές του πρωταθλήματος είναι ανάμεσα στα πιο αναγνωρίσιμα είδωλα στον πλανήτη.\nΕίναι αντικείμενα φαντασίωσης και πόθου, ενώ ο πλούτος τους είναι τερατώδης.\nΌμως η απόσταση που τους χωρίζει από τους ανθρώπους που πληρώνουν για να τους δουν να αγωνίζονται είναι τεράστια και μεγαλώνει όλο και πιο πολύ.\nΤο παιχνίδι γίνεται ένα ακριβό προιόν που οι άνθρωποι πληρώνουν όλο και περισσότερο και το χαίρονται μόνο επειδή το καταναλώνουν, όπως τις πίτσες ή τα χάμπουργκερς.\nΔεν το χαίρονται, πια, επειδή παίζουν με αυτό. Και νομίζω ότι αυτό δεν είναι καθόλου καλό για το παιχνίδι.